Srbija je i dalje u grupi “delimično slobodnih” zemalja i u odnosu na prošlu godinu je izgubila dva boda u oblasti političkih prava i građanskih sloboda, navodi se u danas objavljenom godišnjem izveštaju Fridom hausa, u kojem se dodaje i da su vlasti u Srbiji na pandemiju korona virusa odgovorile netransparentno.\nSrbija je ukupno dobila 64 boda. U kategoriji političkih prava Srbija je dobila 22, od ukupno 40 bodova, a u kategoriji građanskih sloboda 42, od ukupno 60.\nPoslednjih godina vladajuća Srpska napredna stranka (SNS) nagrizala je politička prava i građanske slobode, vršeći pritisak na nezavisne medije, političku opoziciju i organizacije civilnog društva, navodi se u izveštaju.\nPolicija je uz upotrebu sile odgovorila na proteste u Beogradu u julu, kada su se demonstranti okupili zbog najava o zaključavanju usled epidemije korona virusa, zbog politike vlade po drugim pitanjima i načina obavljanja funkcije predsednika Aleksandra Vučića. Policija je napala demonstrante, prolaznike i novinare dok je pokušavala da rastera demonstracije koje su trajale nekoliko dana, navodi Fridom haus.\nKako se dodaje, zvaničnici u Srbiji su na pandemiju reagovali netransparentno, uskraćujući informacije o smrtnim slučajevima, a medicinski radnici koji su kritikovali postupke vlade vezano za pandemiju bili su suočeni sa odmazdom i otkazom.\n“Sloboda u svetu” je godišnji izveštaj Fridom hausa o političkim pravima i građanskim slobodama koji se sastoji od brojčanih ocena i opisnih tekstova za svaku zemlju i određenu grupu teritorija.\nU novom izveštaju obuhvaćen je period od 1. januara do 31. decembra 2020.\nZemlja dobija maksimum četiri poena za svaki od deset indikatora za politička prava i za svaki od 15 indikatora za građanske slobode, pa je maksimalni broj bodova za politička prava 40, za građanske slobode 60, odnosno ukupno 100.\nUpišite tekst * one + 7 =


Nintendo pojačava proizvodnju Switch uređaja kao odgovor na veću potražnju - PLAY!\nNestašica Nintendo Switch uređaja na tržištu je problem koji traje praktično od februara, i sa širenjem korona virusa je postajao sve veći, pa je potraga za konzolom viška postala prava lutrija, u bukvalnom smislu.\nPrema izveštaju, navodi se da Nintendo sprema odgovor na nestašicu i povećanu potražnju u vidu pojačanja proizvodnje, što znači da če se na dnevnom nivou proizvoditi veći broj uređaja nego do sada. Navedeno je da su proizvođači obavešteni o zahtevu da se proizvodnja u periodu od aprila do juna poveća za čitavih 10%.\nZahtev nije naredba, tako da zavisi koliko će se to ispuniti u narednom periodu, zbog čega je teško pretpostaviti koliko će Switch konzola biti proizvedeno, a u igri su i razni spoljašnji faktori.\nVeća produkcija novih Switch uređaja je pomalo rizičan potez, pošto je tržište u ovom periodu izuzetno nestabilno i praktično zavisi od situacije sa korona virusom. To znači da bi potražnja vrlo lako mogla opasti, bilo iz razloga stišavanja pandemije korona virusa ili zbog mogućstva nastanka ekonomske krize.\nRelated Items:nestašica, nintendo, Nintendo Switch, proizvodnja, Switch


TotalCar.rs » BMW slalom na Alpima\nSneg u Srbiji nas je taman lepo pripremio za spektakularnu test vožnju “BMW iks drajv” koju je bavarski gigant organizovao u austrijskoj pokrajini Tirol, u zimskom centru Kihtaj na 2.200 metara nadmorske visine.\nProizvođač luksuznih vozila već 25 godina proizvodi vozila sa pogonom na sva četiri točka. Koliko BMW-u dobro ide u ovom segmentu, pokazuje činjenica da je u ovoj godini, u prvih 11 meseci prodao 370.000 vozila sa takozvanim “inteligentnim h-drajve” sistemom.Svako treće vozilo koje bavarski gigant proda čine automobili iz ovog segmenta!\nKako radi permanentni, elektronski uvek aktivni “for vil drajv”, bez obzira na sve uslove, mogli smo da se uverimo već po dolasku na aerodrom u Insbruku, gde su nam ljubazni domaćini jednostavno dali ključ luksuzne krstarice “serije 7 h-drajv””, naravno najjače verzije, (i najbolje opremljene) “ukucali maršrutu u navigacioni sistem” i ispratili sa osmesima!\nUkrotiti zver od 4.395 kubika koja ima 450 KS i vredi nešto preko 110.000 evra (kod nas u Srbiji je osnovna verzija 81.810 evra sa slabijim motorom, naravno) na snegom i ledom okovanim alpskim putevima Tirola, izgleda kao težak zadatak. Međutim, kada se udobno zavalite u kabini opremljenoj najsofisticiranijim uređajima, sa sedištima presvučenim najfinijom kožom, i kada osetite da ste odmah “postali jedno” sa vozilom koje bez pogovora ispunjava sve vaše želje, spremni ste da se zaputite na 2.200 metara nadmorske visine (oko – 20 je bilo za vreme testa) prolazeći serpentinama i opakim krivinama bez po muke, sasvim bezbedno.\nBMW je za više obuku nego testiranje specijalizovanim novinarima pripremio dobro poznatu gamu “terenaca” predvođenu moćnim “BMW H6 m” čijih 450 “konja” je na “of-roud” vožnji, drugog dana pokazalo ko je gospodar Alpa, ali i “seriju 1”, “seriju 7” i “minija”, naravno, sve sa “h-drajv” pogonom.\nDobro osmišljeni dvodnevni program je novinare iz cele Evrope ostavio bez daha. Pored vožnje po drumovima (naravno, zavejanih snegom spram kojeg naši drumovi izgledaju idilično) i pentranja poput divokoza izuzetno zahtevnom stazom, po alpskim vrletima, novinarima je omogućeno da isprobaju kako se “BMW serija 1” sa 360 KS ponaša na “drift stazi” i na specijalno pripremljenoj stazi između čunjeva uz, podrazumeva se, dragocenu pomoć instruktora BMW-a.\nOpšti utisak je da za ovu vrstu bavarskih vozila ne postoje prepreke – bar ne sneŽne! Kao vreo nož kroz maslac “BMW sa h-drajv” pogonom koji elektronski raspoređuje svih 100 odsto snage “tamo gde treba” (u standardnoj vožnji je odnos 40:60 prednji – zadnji točkovi) za svega 0,1 sekundu od “primljene informacije”, kao najsnažnija grtalica za sneg, krči put svom (srećnom) vlasniku, do željenog odredišta.


Sve o zaboravljenoj dinastiji | Novosti.RS\nponedeljak, 29. 10. 2018. u 11:15\nAna Ranković i Aleksandar Marušić - Foto Muzej Rudničko-takovskog kraja\nPeti deo projekta "Obrenovići u muzejskim i drugim zbirkama Srbije i Evrope". Istraživači obuhvatili zbirke u Beču, Crnoj Gori i one malo znane u Srbiji\nPOVRŠNOST srpskog znanja o vladarskoj porodici Obrenović, koja je nastala usled razasutosti njene zaostavštine po Srbiji i Evropi, te dugih političkih zabrana čak i njenog pomena, uveliko se smanjuje. Jer, istraživački projekat pod nazivom "Obrenovići u muzejskim i drugim zbirkama Srbije i Evrope" - iako je isprva planirano da bude trodelni - dospeo je u petu fazu, koja obrađuje zaostavštinu iz Beča, Crne Gore, Francuske, te onu skrajnutu u Srbiji.\nPročitajte još: Obrenovići svi na jednom mestu\nZbog obima dragocenog materijala, u pripremi je i šesta faza.\nIzdavač, odnosno nosilac dokumentarno-umetničkog projekta, jeste Muzej rudničko-takovskog kraja u Gornjem Milanovcu - uz pomoć Ministarstva kulture i lokalne samouprave, a urednici su kustos i istoričar umetnosti Ana Ranković i direktor ustanove istoričar Aleksandar Marušić.\n- Kao osnovni muzeološki zadatak izdvajamo baštinjenje sećanja na Obrenoviće i rasvetljavanje istorijskih činjenica koje su obeležile njihovu vladavinu, pa nam je drago što je Muzejsko društvo Srbije prihvatilo predlog da bude organizovan stručni skup. Jer, cilj projekta je da se evidentiraju i u formi kataloga publikuju svi predmeti u vezi sa sa ovom dinastijom koji se čuvaju u fundusima muzeja, arhiva i biblioteka, te po privatnim zbirkama u Srbiji i inostranstvu, što su pouzdana svedočanstva o ličnostima: pristalicama i protivnicima Obrenovića - objašnjavaju Ana Ranković i Aleksandar Marušić.\nU petoj knjizi se, tako, čitalac susreće sa 13 autora i 12 stručnih priloga kroz koje je predstavljena materijalna zaostavština Obrenovića "zbrinuta" u 20 kolekcija - 14 u javnim ustanovama, dve u crkvenim riznicama i četiri u privatnoj svojini. Prvi put je u istorijski kontekst stavljena i zaostavština pohranjena u javnim zbirkama Crne Gore - u muzejima na Cetinju, u Kotoru i Podgorici, Muzeju Marka Miljanova, te zavičajnim muzejima u Danilovgradu, Pljevljima, Bijelom Polju, Polimskom muzeju u Beranama...\nNatalija u narodnoj nošnji\n- Pored nespornog istorijskog značaja, ovaj projekat je i primer decentralizacije kulturnih zbivanja. Uz to, povezivanje materijalnih svedočanstva sa sadašnjošću i budućnošću utire put novim sličnim projektima, naročito o dinastiji Obrenović, što je neophodno za celovito sagledavanje istorije 20. veka - zaključuju Rankovićeva i Marušić.\nMEĐU prikazanim eksponatima je i libreto na 19 stranica pod naslovom "Što se bore misli moje", koji je autor knez Mihailo Obrenović posvetio Kleopatri, ćerki kneza Aleksandra Karađorđevića, a u Beču je muziku za njega komponovao Alojz Kalauz.\nO TOME koliko su Francuzi iskreno voleli kraljicu Nataliju, saosećali s njenim izgnanstvom iz Srbije, te posle ubistva kralja Aleksandra i kraljice Drage 29. maja 1903, svedoči i njoj posvećena ploča na zgradi u pariskoj ulici Rojal 11, u kojoj je ona izvesno vreme živela.\nSačuvan je i portret kralja Aleksandra Obrenovića - na sličici za sakupljanje iz pakovanja čokolade u Francuskoj, što takođe svedoči o poštovanju srpske dinastije.\nDanas bismo bili među 5 najkvalitetnijih država evrope da su nam ostali Obrenovići!


Tokom radova na uređenju ulice na potezu od Trošarine do Sportskog centra Banjica, došlo je do havarije i na vodovodnoj mreži, zbog čega je na glavnoj ruti ka gradu saobraćaj dodatno otežala i velika količina vode na kolovozu.\nUgao ulica Bahtijara Vagabzadea i Crnotravske, na Banjici, usled višenedeljnih radova na saobraćajnici je sve vreme glavna raskrsnica koja automobile i gradski prevoz spaja centar sa tim delom grada.\nMeđutim, osim standardnih gužvi u saobraćaju zbog “uskog grla”, dodatni haos napravila je i voda koja je preplavila veći deo raskrsnice, pa su se vozila još sporije i teže prolaze kroz raskrsnicu u pokušaju da izbegnu najdublje delove. Mnogi vozači su odustajali od pokušaja da prođu, pa su se vraćali nazad.\nVoda se pojavila kao posledica havarije na delu vodovodne mreže tokom radova na saobraćajnici, što ne bi bilo prvi put da se desi u radovima obuhvaćenom Beogradu.\nKako BIZLife nezvanično saznaje iz beogradskog vodovoda, izvođači su tokom radova na saobraćajnici pokidali cevi, što je dovelo do izlivanja velike količine vode.\nEkipe vodovoda su na terenu i pokušavaju da saniraju kvar, a očekuje se i da stanari u tom delu grada neko vreme budu bez vode.\nPočeli su radovi krajem februara, pa bi trebalo reći "višemesečni radovi".


Vučić opet obećao da će Srbija imati najveći rast u Evropi - NOVA portal\nVučić opet obećao da će Srbija imati najveći rast u Evropi\nPolitika Autor:Tanjug 09. Dec. 202013:403 Komentara\nPredsednik Srbije Aleksandar Vučić razgovarao je danas putem video linka sa predsednicom Evropske banke za obnovu i razvoj (EBRD) Odilom Reno-Baso i tom prilikom izrazio očekivanje da će Srbija u naredne dve godine imati kontinuiran i najveći privredni rast u Evropi.\nPredsednik Vučić obavestio je predsednicu EBRD Reno-Baso da je Srbija usvojila dobro osmišljen paket mera ekonomske pomoći privredi i stanovništvu kao odgovor na krizu izazvanu pandemijom korona virusa, čija će vrednost dostići 12,7 odsto bruto društvenog proizvoda, što iznosi šest milijardi evra.\n“Odlični rezultati, kojima smo počeli godinu, omogućili su nam da izdvojimo ogroman novac za podršku privredi i građanima”, istakao je Vučić, saopštilo je Predsedništvo Srbije.\nKako je navedeno, to da će Srbija imati u naredne dve godine kontinuiran i najveći privredni rast u Evropi potvrđuju i prognoze MMF-a i Evropske komisije, kao i činjenica da je originalna projekcija rasta BDP za 2021. godinu revidirana, te za razliku od početnih četiri odsto koliko je bilo prognozirano pre krize izazvane korona virusom, projektovani realni rast BDP sada iznosi šest odsto.\nTokom razgovora, predsednik Vučić je istakao da Srbija pozdravlja Ekonomski i investicioni plan Evropske komisije za Zapadni Balkan, koji je pripremljen kako bi podržao održivi i stabilan razvoj ovog regiona.\nRegionalno povezivanje kroz zacrtane planove ima za cilj poboljšanje povezanosti, infrastrukture, ljudskih resursa, konkurentnosti, kao i zelenu agendu i digitalnu tranziciju.\nDvoje sagovornika razgovarali su i o podršci malim i srednjim preduzećima kroz dodatno finansiranje i posebnu savetodavnu pomoć, uključujući i novi program za mlade preduzetnike.\nPredsednik Vučić je zamolio gospođu Reno-Baso za dalju podršku EBRD u oblasti infrastrukture, s posebnim akcentom na auto-put mira Niš-Merdare-Priština, u čijoj izgradnji ta banka banka već aktivno učestvuje sa izdvojenih 85 miliona evra.\nPredsednica EBRD Odil Reno-Baso ukazala je na spremnost banke da pomogne u razvoju železničke i lučke infrastrukture (Luka Beograd).\nRazgovarajući na temu ublažavanja efekata klimatskih promena i smanjenja zagađenosti, predsednik Vučić je izrazio uverenje da će lokalne samouprave u Srbiji usvojiti i sprovesti Akcioni plan za zeleni grad (Green City Action Plan), koji će značajno doprineti održivom razvoju gradova i boljem kvalitetu života građana.\nS tim u vezi, Ministarstvo energetike Srbije, u saradnji sa Evropskom bankom za obnovu i razvoj, već priprema Zakon o obnovljivim izvorima energije.\nAleksandar Vučićprivredni rastrast


Завод за заштиту природе Србије - Učešće javnosti u zaštiti prirode\nU cilju unapređenja procesa uključivanja javnosti u zaštitu prirode održana je 11 februara u Beogradu konferencija „Učešće javnosti u zaštiti prirode“ u organizaciji Mladih istraživača Srbije, Eko centra i CINA. Radionica je organizovana u okviru projekta „Zainteresovani za održivost zaštićenih područaja“ kao deo programa SENSA koji implementira Regionalni centar za životnu sredinu uz podršku Švedske agencije za međunarodnu pomoć (SIDA).\nPrepoznajući značaj ciljeva, kao što su upoznavanja sa stanjem i izazovima u uključivanju javnosti u zaštitu prirode i pokretanje dijaloga na ovu temu, u radu Konferencije učestvovalo je oko 100 predstavnika relevantnih institucija, stručnih ustanova, upravljača zaštićenim prirodnim dobrima, civilnog sektora i lokalnih zajdenica.\nU uvodnim obraćanjima učesnicima izlaganja su imali: Milica Vojić Marković, predsednica Odbora za zaštitu životne sredine Skupštine Srbije, dr Srđan Belij državni sekretar u Ministarstvu prirodnih resursa, rudarstva i prostornog planiranja, Jovana Jarić, posebni savetnik ministra Minstarstva energetike, razvoja i zaštite životne sredine, dr Slobodan Puzović, sekretr Pokrajinskog sekretarijata za urbanizam, graditeljstvo i zaštitu životne sredine i Ivana Ćirković direktorka Kancelarije za saradnju sa civilnim društvom.\nNakon uvodnih obraćanja, pripremu za rad po diskusionim grupama činele su prezentacije: „Šta donose međunarodni propisi za učešće javnosti“, Tina Janjatovć, Sabina Ivanović i Snežana Prokić iz Ministarstva energetike, razvoja i zaštite životne sredine, „Učešće javnosti kao preduslov efikasnog sistema zaštite prirode“ mr Boris Erg direktor Kancelarije IUCN za jugoistočnu Evropu, „Volonteri za zaštitu prirode“, Bojan Beornja iz Mladih istraživača Srbije. O trenutnom stanju i izazovima u učešću javnosti u zaštiti prirode govorili su: Branko Bjelić, direktor Specijalnog rezervata prirode „Uvac“, dr Gabor Mesaroš iz NVO „Protego“ i Ivan Morarević sekretar Mesne zajednice Donji Milanovac.\nUčesnici su svoje viđenje stanja, izazova i perspekiva u daljem razvoju procesa uključivanja javnosti iznelu u oviru rada u tri diskusione grupe. Uvodničar u rad prve gupe „Modeli saradnje zainteresovanih strana u zaštiti prirode“ bila je dr Biljna Panjković, direktorka Pokrajinskog zavoda za zaštitu prirode. Za rad druge grupe na temu „Preporuke za unapređenje legislative na lokalnom nivou“ uvodničar je bio Goran Sekulić pomoćnik direktora Zavoda za zaštitu prirode Srbije. Dok je rad treće tematske grupe „Rodna ravnopravnost i zaštita prirode“ vodila Bojana Subašić iz NVO „Eko centar“.\nKonferencijom su predsedavali i moderirali rad učesnika Tanja Petrović, predsednica Mladih istraživača Srbije i Duška Dimović, direktorka WWF Serbia.\nZaključci i preporuke Konferencije objavljeni su na sajtu Mladih istraživača Srbije


Erdoan zatražio pomoć od Francuske i Njemačke | Krajina.BA\nTurski predsjednik Redžep Tajip Erdoan (Recep Tayyip Erdogan) zatražio je od lidera Francuske i Njemačke da pruže “konkretnu” podršku u okončanju humanitarne krize u sirijskom regionu Idlib, saopćeno je danas iz predsjedništva Turske.\nErdoan je u telefonskom pozivu rekao da napadi u Idlibu moraju biti obustavljeni.\nU ovoj oblasti traje ofanziva ruskih i sirijskih snaga, zbog čega su se Ankara, Moskva i Damask našli na ivici konfrontacije.\nPodsjetimo, francuski predsjednik Emanuel Makron (Emmanuel Macron) i njemačka kancelarka Angela Merkel prethodno su pozvali predsjednika Rusije Vladimira Putina kako bi izrazili zabrinutost povodom humanitarne situacije u Idlibu.\nPortparol njemačke vlade Štefan Zaibert (Steffen Seibert) saopćio je da su lideri Njemačke i Francuske kazali Putinu da su izuzetno zabrinuti zbog dešavanja u Idlibu i pozvali su ruskog predsjednika da hitno zaustavi napade i sukobe u deeskalacijskoj zoni – Idlibu.\nPrethodni članakKoronavirus se širi Iranom, umrlo još dvoje ljudi\nNaredni članakZatvorenica pokušala pobjeći iz zatvora pa završila u kanti za smeće


Uklanjanje peska - Rösler Oberflächentechnik GmbH\nUklanjanje peska sa Röslerom: Smanjite troškove po livenom delu\nUklanjanje peska sa radnih komada nastalih tehnikom livenja postavlja velike zahteve u vezi stabilnosti postrojenja, otpornosti turbina na habanje i filterske tehnike za sredstvo za sačmarenje. Röslerova ponuda postrojenja za sačmarenje za livnice obuhvata mnogobrojne različite tipove mašina ( kao postrojenje za sačmarenje sa koritastom trakom, sa visećim kolosekom, sa obrtnim stolom, sa žičanom trakom, sa dobošom i robotima ali i specijalne sisteme kao što su postrojenje sa obrtnim stolom za velika opterećenja i postrojenja za sčmarenje blokova motora) koji su dorasli ovim zahtevima i ispunjavaju sve specifikacije za obradu površina u modernim livnicama.\nTako na primer komora za sačmarenje od manganskog čelika ima perfektno zaptivanje i stabilnost. Pojedinačno zamenljive i obrtne ploče za zaštitu od habanja od manganskog čelika u oblasti sačmarenja, koje su postavljene po patentiranom principu krovnih cigli produžuju vek trajanja mašine. Turbine visokog učinka garantuju visok učinak sačmarenja za kratko vreme obrade.\nPostrojenja se dodatno mogu opremiti i komponentama kao što su vibracioni transportni kanali za odnošenje peska i polomljenih komada pre reciklaže sredstva za sačmarenje ili Röslerov magnetni separator sa perfekcioniranim stepenom separacije peska iz procesa livenja od sredstva za sačmarenje.\nUredjaji sa valjkastom trakom\nBlok motora miniranja mašina\nMogući radni komadi za proces "Uklanjanje peska"\nNeobrađeni delovi armatura\nFino liveni grozdovi\nLiveni gvozdeni delovi\nKućište i rešetke\nKućište pogona zadnje osovine\nKokilni liveni delovi\nNeobrađeni delovi ležaja\nKade za ulje\nLiveni delovi u pesku


Ljubuški vjesnik - Lijanovićeve odluke nisu pravno valjane, a Helez mora raspustiti svoje revizorske timove\nLijanovićeve odluke nisu pravno valjane, a Helez mora raspustiti svoje revizorske timove\nSrijeda, 26 Lipanj 2013 12:31\nUstavni sud Federacije BiH obznanio je jutros dvije odluke koje se odnose na zahtjeve Nermina Nikšića u sporu s Lijanovićem i Živka Budimira u sporu sa Zukanom Helezom.\nUstavni sud Federacije BiH odbio je zahtjev premijera FBiH Nermina Nikšića za hitno rješavanje spora između njega i dopremijera FBiH Jerka Ivankovića Lijanovića te još osam federalnih ministara iz SDA, HSP-a i NSRzB-a u vezi s donošenjem nezakonite i neustavne odluke o izmjenama i dopunama Poslovnika o radu Vlade.\nZahtjev je odbijen jer odluka o izmjenama Poslovnika nije objavljena i nije pravno valjana. Ustavni sud FBiH, međutim, nije se upuštao u ustavnost i zakonitost osporene odluke.\nRiječ je od događaju od 19. ožujka, kada je devet ministara, na čelu s Lijanovićem, na sjednici Vlade FBiH izglasalo izmjene navedenog poslovnika tako da su dopremijeru FBiH, odnosno Lijanoviću, omogućili da saziva sjednice te da potpisuje akte Vlade.\nHelez mora razriješiti revizorski tim!\nUstavni sud FBiH je donio presudu po kojoj Zukan Helez, ministar za boračka pitanja u Vladi FBiH mora postupiti po odluci Živka Budimira, predsjednika FBiH da razriješi dužnosti revizorski tim koji se bavio kontrolom zakonitosti korištenja prava iz oblasti boračko-invalidske zaštite.\nUstavni sud je utvrdio da je odluka predsjednika FBiH na snazi sve dok se pred sudom ne dokaže drugačije.


Kineski mobilni gigant gradi prvu fabriku na Starom kontinentu: Snabdevaćemo celu Evropu - 27.02.2020, Sputnik Srbija\nKineski mobilni gigant gradi prvu fabriku na Starom kontinentu: Snabdevaćemo celu Evropu\n„Huavej“ će uložiti 200 miliona evra u prvu fazu gradnje postrojenja za proizvodnju baznih stanica, što će značiti otvaranje 500 novih radnih mesta. 27.02.2020, Sputnik Srbija\n21:55 27.02.2020 (Osveženo: 21:56 27.02.2020)\n„Huavej“ će uložiti 200 miliona evra u prvu fazu gradnje postrojenja za proizvodnju baznih stanica, što će značiti otvaranje 500 novih radnih mesta.\nPrema rečima predsednika te kompanije Lianga Hua, „Huavej“ će u Francuskoj izgraditi svoj prvi proizvodni pogon u Evropi, piše B92.\n„Fabrika će snabdevati celo evropsko tržište, ne samo Francusku“, rekao je Liang, prenosi Rojters.\nOčekuje se da će tehnologija mobilnih mreža nove generacije 5G stvoriti uslove za znatno brži prenos podataka i za eksponencijalno umnožavanje veza među milijardama uređaja, od pametnih frižidera do autonomnih vozila.\nTrenutno nije poznato je li je ovakva odluka dobila zeleno svetlo francuskog predsednika Emanuela Makrona koji želi u Francusku da dovede što više stranih investitora, ali je takođe u više navrata upozoravao i na kinesko infiltriranje u privredu Evropske unije.\n„Ne pokušavamo da ih šarmiramo“, rekao je.\nAmerika je više puta upozorila svoje evropske saveznike da ne dozvole Kini ulazak u 5G infrastrukturu kontinenta. Evropski lideri su podeljeni oko toga kako da se postave prema „Huaveju“.\nFrancuska je tek počela da razvija 5G mrežu, ali vodeći mobilni operater u državi „Oranž“ je već odabrao „Nokiju“ i „Erikson“, rivale „Huaveja“.


Sreda, 17. 11. 2004.\nReporteri Glasa javnosti, u saradnji sa Vojnomedicinskom akademijom, testirali "antipolicaj"\nAlko-test prevaren za 30 odsto!\nAnalize krvi još nisu završene, ali verujem da će pokazati da tablete deluju samo na dah, a da alkohol u krvi ostaje, izjavio nam je dr Dragan Joksović, načelnik Centra za kontrolu trovanja VMA\nBEOGRAD - Imajući u vidu da se na oficijelnom sajtu firme koja proizvodi "antipolicaj" navodi da ove tablete služe za neutralisanje prisustva alkohola u plućima (pa tako vozači mogu bezbrižno da voze i pijani ne strahujući od saobraćajne policije), Glas je u saradnji sa Vojnomedicinskom akademijom proverio efikasnost ovih tableta koje se kod nas prodaju kao bombone za osvežavanje daha.\nNaime, naš reporter Uroš Kandić popio je četiri čašice viskija, što je sasvim dovoljno da u nekoj kontroli saobraćajne policije padne na alko-testu. Petnaest minuta posle konzumiranja alkohola naš novinar je "duvao u balon" i ovaj alko-test je pokazao da u njegovoj krvi ima 0,99 promila alkohola.\nOdmah zatim, u pripitom stanju, dao je i krv na analizu u ovoj visokostručnoj zdravstvenoj ustanovi. Posle toga, po uputstvu proizvođača "antipolicaja" sažvakao je dve tablete. Petnaest minuta posle žvakanja ispostavilo se da bombone deluju jer je na ponovljenom alko-testu reporter Glasa "naduvao" 0,64 promila. Lekari nisu mogli da veruju da za tako kratko vreme padne za toliko nivo alkohola u krvi.\n- Tablete su skinule nivo alkohola u dahu za oko 30 odsto. Neposredno posle popijenog alkohola probnim balonom pokazano je 0,99 promila alkohola u krvi, a 15 minuta posle sažvakanih bombona bilo je 0,64 alkohola u krvi. Analize krvi još nisu završene, ali sumnjam da će biti smanjen nivo alkohola u krvi posle tableta. Odnosno, verujem da ove tablete deluju samo na dah, ali alkohol u krvi ipak ostaje - izjavio je juče za Glas dr Dragan Joksović, načelnik Centra za kontrolu trovanja Vojnomedicinske akademije.\nUostalom, takve činjenice su i objavljene na sajtu proizvođača pa se postavlja pitanje kako je na naše tržište moglo da stigne nešto i predstavi se kao bombona, a ustvari to nije, već je nešto što će omogućiti pijanima da voze i prevare saobraćajnu policiju.\n- Kako sam se osećao pre tablete, tako je i bilo posle, nisam bio ništa trezniji. Bombona sama po sebi ima ukus kao mnoge od žvakaćih guma sa ukusom eukaliptusa i posle nekog vremena se rastvori u ustima - kaže reporter.\nLekari koje smo juče zvali za izjavu, a koji se bave bolestima zavisnosti, bili su oštro protiv uvoza ovih tableta, navodeći da je to nešto kao promovisanje alkoholizma, ali ovakvo mišljenje nisu bili spremni da daju u zvaničnoj izjavi.\nD. S - U. K.\nZoran Lončar: Za ozbiljne reforme nema političke volje\nNajveći zagađivač Rafinerija i Petrohemija, najmanji Azotara\n"Antipolicaj" uništava tragove pića i marihuane\nReporteri Glasa javnosti, u saradnji sa VMA, testirali "antipolicaj"\nPrihvatilište za urgentnu zaštitu zlostavljane dece uvek popunjeno\nOtac maloletne V.C, iz Tehničke škole, štrajkuje glađu zbog dešavanja na ekskurziji\nPrvi tender gradske vlasti za kupovinu sterilizatora za Klinički centar je pao i raspisan je drugi\nVlada Srbije odobrila novac za nabavku hrane za Narodne kuhinje


Gorenje VCEA 01 GACBUCY usisivač cena, cene Srbija, prodaja Beograd Novi Sad Niš\nGorenje VCEA 01 GACBUCY usisivač cene\nSnaga 800... specifikacija\ncena od 8.858,00 do 9.999,00 din | prodavnica (15)\nEPonuda nije internet prodavnica već Vam omogućava da brzo i lako nađete Gorenje VCEA 01 GACBUCY usisivač po najjeftinijoj ceni. Naš cilj je da kupci budu što bolje informisani o ponudi Gorenje usisivač VCEA 01 GACBUCY na tržištu Srbije. Vrlo lako nalazite željeni proizvod za kategoriju Usisivači cene, ne morate da lutate od sajta do sajta za Gorenje Usisivači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gorenje VCEA 01 GACBUCY usisivač sa PRODAVCEM. EPonuda ne može da garantuje potpunu tačnost specifikacije i slika za Gorenje VCEA 01 GACBUCY usisivač. Pre kupovine, podatke za Gorenje usisivač VCEA 01 GACBUCY proverite na sajtu PROIZVOĐAČA.


TUŽBA PROTIV SRBIJE U STRAZBURU ZBOG OSLOBAĐAJUĆE PRESUDE ZA “SIMINE ČETNIKE”\nNacionalni savet romske nacionalne manjine i Romski centar za strategiju, razvoj i demokratiju najavili su danas da će tužiti državu Srbiju Međunarodnom sudu u Strazburu zbog presude za grupu “Simini četnici” koja je oslobođena optužbi za silovanje i ubistva 21 Roma.\nGrupa je za počinjene zločine 1992. godine u selu Skočić, kod Zvornika, oslobođena prvo 2015. godine presudom Višeg suda, a pre dva dana i odlukom Apelacionog suda u Beogradu.\nKako je naveo Romski centar, tužiće Republiku Srbiju jer “toleriše težak ratni zločin koji su izvršili državljani Srbije pod uniformom i oružjem koje su im dali tadašnja JNA, Vojska Republike Srpske i MUP Srbije”.\nU saopštenju koje je upućeno predsedniku, premijerki, Ministarstvu pravde, OEBS-u i drugim međunarodnim organizacijama, ocenjuje se da je oslobađajuća presuda skandlozna i da su njom poniženi svi Romi, a posebno oni koji su preživeli masakr i došli da svedoče.\nDodaje se da posebno jedan deo presude obrazloženja Apelacionog suda vređa inteligenciju svakog normalnog čoveka i pokazuje stepen nepoštovanja romskih žrtava.\n“Zaključak Apelacionog suda u Beogradu je da nisu sve Rome iz Skočića mogli da ubiju svi koji su za to optuženi. Neko je morao da vozi taj kamion, neko je skidao ljude sa kamiona i transportovao do jame, neko je silovao oštećene pre streljanja, neko je streljao, a neko čuvao stražu”, ukazali su iz Romskog centra i Nacionalnog saveta romske nacionalne manjine.\nDodali su da će takva presuda značajno uticati na promenu romske politike prema državi, da će doprineti povećanju tenzija i jaza između Srba i Roma “posebno ako se ima u vidu da su žrtve islamske veroispovesti”.\nPo optužnici, grupa je upala u selo 12. jula, raznela džamiju, ušla u romsku mahalu, zapalila kuće i silovala žene. Potom su preostale Rome odvezli do jame na mestu zvanom Hamzići u blizini sela Šetići, gde su ih ubijali i bacali u jamu, u koju su na kraju bacili bombu. Tom prilikom ubili su 27 civila Roma.


Dodik: Većina i Skupština grada mjesto gdje se usvaja budžet, a ne Milorad Dodik – Otvoreno\nDodik: Većina i Skupština grada mjesto gdje se usvaja budžet, a ne Milorad Dodik\nIzvor: 02.04.2021, 17:45 19.2k Views\nLider SNSD-a Milorad Dodik izjavio je danas u da gradonačelnik Banjaluke Draško Stanivuković mora da se politički profiliše, obrazuje i da sazna šta su mu institucionalne nadležnosti.\n“Savršeno je jasno na koji način funkcioniše lokalna vlast, ali neko pokušava da bude važniji od toga. Legitimno je da budu priznati izbori za gradonačelnika, što je SNSD uradio, ali je očigledno da Stanivuković nije priznao legitimnost odbornika i da pokušava da plasira lažne vijesti da Banjaluka ne funkcioniše”, rekao je Dodik novinarima u Laktašima.\nOn je istakao da je cinizmom i uvredama veoma teško graditi atmoseferu u Banjaluci.\n“Vidljivo je da niko od odbornika nije vrijeđao gradonačelnika, za razliku od njega koji ih je vrijeđao”, dodao je Dodik.\nOn je naveo da je ponosan što iza SNSD-a ostaje izgrađen Grad Banjaluka.\n“Važno je da u Gradu, oni koji su legitimni, rade posao. Gradonačelnik predlaže budžet, a da bi bio usvojen mora razgovarati sa odbornicima koji su ga zvali nekoliko puta. Gradonačelnik zaboravlja da kada je bio poslanik u Narodnoj skupštini nije glasao za budžet koji je predlagala moja partija”, kaže Dodik.\nLider SNSD-a je naglasio da je funcija gradonačelnika ozbiljna stvar, te da su odborici spremi da rade sa Stanivukovićem i pokušaju da usvoje budžet koji je uravnotežen.\n“On je odbornike pozvao na sastanak sa sekretaricom, iako je jedno mjesto gdje može biti usvojen budžet Skupština grada i potrebna većina, a ne Milorad Dodik. Spreman sam da razgovaram ako postiji problem na relaciji član Predsjedništva BiH, lokalna zajednica, ali nikako o gradskim političkim pitanjima jer postoje gradski stranački odbori”, rekao je Dodik.\nOn je namopenuo da Grad Banjaluka neće izgubiti ništa.\n“Postavljam pitanje zato nije srušio neku famoznu terasu. Zašto je nije srušio, pa zato što oko njegove porodične kuće ima nezakonito podginuta ograda i zato je odustao od rušenja. Ima važnijih pitanja od svega ovoga, a to je borba protiv pandemije virusa korona i kako da pomognemo zdravstveni sketor”, zaključio je Dodik.


Dodik: „Putin je potvrdio da neće biti podrške Rusije za imenovanje visokog predstavnika u Savjetu bezbjednosti UN“ | Radio Trebinje\n04.12.2021. u 14:49\nNa konferencija za novinare u Banjaluci srpski član Predsjedništva BiH Milorad Dodik rekao je da Republika Srpska ostaje u potpunosti posvećena sprovođenju slova Ustava BiH i da će sve njene akcije ići u smjeru da se poštuje taj pravni akt onako kako je napisan.\n„Nastavićemo sa našim aktivnostima u smislu otkazivanja nametnutih rješenja i kreiraćemo naša u skladu sa ustavom“, kazao je Dodik.\nDodik je na energetskom planu ocijenio pozitivnim dogovore sa ruskom firmom „Gasprom“ u smislu isporuke gasa.\nSrpski član Predsjedništva BiH je izrazio zadovoljstvo kvalitetom razgovora koje je imao u Moskvi, posebno sa predsjednikom Rusije Vladimirom Putinom, koji mu je potvrdio da neće biti podrške Rusije imenovanju visokog predstavnika u BiH.\n„Želim da iznesem svoju veliku impresiju s obzirom da smo nasamo razgovarali blizu sat vremena o svim pitanjima, a nekako su se najlakše rješavala pitanja u vezi sa ekonomijom“, rekao je Dodik na konferenciji za novinare u Banjaluci.\nOn je podsjetio da je razgovarano o izgradnji gasovoda u Republici Srpskoj, cijeni gasa, ali da se Putin interesovao i za izgradnju Srpsko-ruskog hrama u Banjaluci i o završetku u koji bi mogao da se uključi i neki od ruskih subjekata.\n„Najviše vremena potrošili smo na politička pitanja. Rusija je svjedok potpisivanja Dejtonskog sporazuma i zemlja koja ima namjeru da veoma aktivno provodi tu svoju ulogu očuvanja Dejtonskog sporazuma i ona to manifestuje na svaki mogući način“, istakao je Dodik.\nSrpski član Predsjedništva BiH rekao je da je razgovarano o tome šta je učinjeno i kako je došlo do skrnavljenja Dejtonskog sporazuma i Ustava BiH, kao i o tome što se iz spekulativnih razloga krivica pokušava prebaciti isključivo na Republiku Srpsku, mada se zna da visoki predstavnik nije imao pravo da nametne ijedan zakon, a on je to uradio 140 puta.\n„Impresioniralo me je koliko je Putin upoznat o detaljima, potvrdio mi je da neće biti podrške za imenovanje visokog predstavnika u Savjetu bezbjednosti UN. Tako da ovo što Šmit priča apsolutno nije istina i on sam sebe hrabri u tom pogledu“, rekao je Dodik\nOn je prenio stav Rusije da sudbinu i političke procese u BiH treba da preuzmu domaći akteri i da odlučuju kako će se rješavati ta pitanja, a ne da to neko čini sa strane.\n„Rusija nema namjeru i ne miješa se u unutrašnje stvari u BiH kako to čine neki drugi putem direktnih upliva svojih službi, a i putem u posljednje vrijeme vidimo sve više nekih specijalnih izaslanika“, rekao je Dodik i dodao da ga raduje što odnos sa Rusijom neće biti na nivou specijalnih izaslanika nego direktne komunikacije sa predsjednikom i najvažnijim predstavnicima.\nSublimirajući razgovor sa ruskim predsjednikom, Dodik je naveo da je rečeno da Rusija podržava sve ono što je u skladu sa međunarodnim pravom i Ustavom, te da Rusija nije ni za kakav avanturizam.\n„Ona želi da očuva teritorijalni integritet BiH i Dejtonski sporazum, ali je svjesna da je do tog kršenja došlo, prije svega, operacijama jednog dijela međunarodne zajednice“, rekao je Dodik.\nOn je dodao da je sa Putinom imao visok stepen saglasnosti i da nije bilo nijednog pitanja o kojem se nisu saglasili.\n„Upoznao sam predsjednika da nemamo namjeru da se krećemo ka NATO-u, što je njemu poznato“, rekao je Dodik i naveo da je razgovarano i o problemima Rusije u vezi sa Ukrajinom.


Foto: Instagram/chino_recoba20 / screenshot\nAlvaro Rekoba, nekadašnji fudbaler slavnog kluba u potpunosti je promenio imidž.\nUrugvajac je bio poznat po ubojitom šutu levom nogom, ali i crnoj dugoj kosi, a ovih dana društvenim mrežama kruži fotografija kako Rekoba danas izgleda.\nKristijan Vijeri i Alvaro Rekoba\nNekadašnji vezista se vidno ugojio, što je posledica penzionerskih dana.\nRekoba je za Inter odigrao skoro dve stotine utakmica i postigao preko 50 golova, a za reprezentaciju Urugvaja je odigrao 69 mečeva i postigao 11 golova.\nPopularni Kinez, karijeru je okončao 2015. godine, a poslenje četiri sezone proveo je u Nasionalu.


Vučić u Davosu: Najveća primedba - zašto kupujemo rusko oružje, odgovorio sam "snažno" - Infobrif\nVučić u Davosu: Najveća primedba – zašto kupujemo rusko oružje, odgovorio sam „snažno“\nObjavljeno 21.01.2020. u 16:47 poslednja izmena 21.01.2020. u 16:47\nFoto: Youtube / Radio-televizija Vojvodine, PrntScr, arhiva\n„Ne kupujemo ofanzivna sredstava i ne kupujemo samo od Rusa. Mi ne želimo da budemo šaka zobi i lak plen nekome, kao što smo nekada bili“, rekao je Vučić, prenoseći utiske sa okruglih stolova u kojima je učestvovao, ali više od toga nije mogao da otkrije.\nPrenoseći razgovore o politčkim temema iz susreta koje je imao, on je naveo da je podsetio kako je Srbija već dvadeset godina na evropskom putu i pitao kakve su mogućnosti da Srbija bude primljena u Evropsku uniju ukoliko se postigne kompomisno rešenje sa Kosovom.\nOn je istakao da je Srbija na evropskom putu i na njemu mora da bude i dalje, kao i da ne sme da bude „ljutnje zato što integracije ne idu tempom“ kojim bismo želeli.\n„To je naš put. Moramo biti racionalni, da tražimo što više za sebe, ali pre svega da se držimo onog u se i u svolje kljuse“, rekao je Vučić.\nPredsednik Srbije izjavio je da veruje da je neodrživ opstanak taksi koje je Priština uvela na robu iz Srbije i BiH i da će deo tog problema biti rešen nakon formiranja nove Vlade Kosova.\nPredsednik Srbije je, komentarišući situaciju u Crnoj Gori, ocenio da ne treba „trčati pred rudu“ i da je „bolje biti strpljiv“ i videti kako će se rešiti situacija nastala zbog nedavno usvojenog Zakona o veroispovesti.\nOn je, u Davosu novinarima rekao, da, „koliko je shvatio“, trenutno traju razgovori tamošnjih vlasti sa mitropolitom crnogorsko-primorskim Srpske pravoslave crkve Amfilohijem.\nVučić je naveo i da u protestu učestvuju „mirni ljudi koji šetaju u litiji“, navodeći da se taj zakon tiče celog srpskog naroda.\nAleksandar VučićCrna GoraDavosKosovoOružjerusija\nMinistar zdravlja o koronavirusu: Za sada nema mesta panici


Okrugli sto otvorio goruća pitanja o primeni Zakona | PC Press\nOkrugli sto otvorio goruća pitanja o primeni Zakona\n27. septembar 2018. PC Press\nZa okruglim stolom organizovanim u okviru nedelje prava javnosti da zna diskutovalo se o problemima koji koče primenu Zakona o slobodnom pristupu informacijama od javnog značaja. Kao glavni uzroci smatraju se neznanje i nedostatak političke volje da se po njemu postupa. U diskusiji su učestvovali Poverenik Rodoljub Šabić, Jacquelyn Williams-Bridgers, direktorka projekta za odgovornu vlast, Stanojla Mandić, zamenica poverenika, Rosana Lemut Strle, bivša zamenica poverenika Slovenije, kao i profesori univerziteta, članovi društva sudija i sudije Upravnog suda.\nPoverenik upozorava da je prilikom izmene zakona potrebno dati jasne razloge zašto se iz primene postojećeg isključuju državna preduzeća.Takođe se pitao da li javnost ima pravo da zna zašto neko preduzeće koje finansira država u isto vreme sponzoriše neki klub. S tim u vezi Poverenik je podsetio na “sad već famozni“ ugovor o pružanju usluga upravljanja Železarom Smederevo sa HPK Management iz Beograda i HPK Engineering B.V. iz Amsterdama. Tada su nadležni, pozivajući se na odredbu Zakona o zaštiti konkurencije, uvid u sadržinu ovog ugovora, zaključenog sa ekipom kontroverznih biznismena, uskratili i javnosti i Povereniku. „Nedavno je u javnosti odjeknula priča o katastofalnim efektima tog ugovora i da je ta godina poslovanja izvesno jedna od najgorih u istoriji Železare”.\nDa nije sporno da su oni koji posluju sa većinskim državnim kapitalom dužni da bez izuzetka postupaju po Zakonu o slobodnom pristupu informacijama od javnog značaja, slaže se i bivša zamenica poverenika Slovenije Rosana Lemut Strle. Vođena iskustvom iz svoje zemlje, navela je da daleko veći obim obveznika koji moraju da postupaju po odredbama zakona, ne samo javna i državna preuzeća, ima već tu obavezu, a u nekim situacijama imaju čak i banke.\nProfesor Pravnog fakulteta Stevan Lilić navodi da pravo na slobodan pristup informacijama od javnog značaja nije pravo već sloboda, te da je svaka intervencija kojom se oštrica postojećeg zakona otupljuje loša za borbu protiv korupcije.\nTagovi: državne firme, HPK Engineering B.V., HPK Management, Okrugli sto, poverenik, Primena Zakona, Železara Smederevo\n← LG predstavio V40 sa pet kamera\nNASA želi da vremensku prognozu učini preciznijom →


SP: MUP da utvrdi identitet lica koja su učestvovala u nasilju u Doboju :: Dešavanja u Bijeljini ::\n11. April 2021. / 02:55\nSP: MUP da utvrdi identitet lica koja su učestvovala u nasilju u Doboju\nSocijalistička partija (SP) zatražila je od Ministarstva unutrašnjih poslova (MUP) Republike Srpske da utvrde identitet lica i okolnosti koje su dovele do organizovanog nasilja i narušavanja javnog reda i mira u dobojskom hotelu "Park" prije i tokom sjednice Glavnog odbora ove partije.\nIz SP-a osudili su, kako kažu, nasilni pokušaj da bude spriječeno održavanje sjednice Glavnog odbora stranke na kojoj su iz partije isključeni Maksim Skoko, Goran Selak i Milenko Savanović zbog "grubog kršenja Statuta i nanošenja velike štete partiji, njenim organima i članstvu".\nZa pokušaj blokade i nasilan ulazak u prostorije u kojima je pripremana sjednica Glavnog odbora odgovorni su isključeni članovi partije, koji su koordinisali grupom zatvorskih stražara iz Kazneno-popravnog zavoda Banjaluka, pokušavajući da zastraše članove Glavnog odbora, saopšteno je iz SP-a.\nU saopštenju se navodi da SP promoviše mir, tolerenaciju i razumijevanje, a ne nasilje, prijetnje i ucjene kojima su, kako kažu, pojedinci pokušali da spriječe održavanje sjednice Glavnog odbora.\n"To je nezapamćeno u istoriji Republike Srpske. Odlučno demantujemo pokušaj spinovanja da je jučerašnja sjednica Glavnog odbora nelegalna, te tvrdimo da je neupitan legitimitet odluke o isključenju Skoke, Selaka i Savanovića sa 56 glasova za i samo šest protiv", navedeno je u saopštenju.\nSP je pozvala članstvo na jedinstvo i smirenost, dodajući da ih očekuju lokalni izbori i nove pobjede.


Šta se dešava na Kosovu i Metohiji: Šesti napad na pograničnu policiju i nova akcija u Bošnjačkoj mahali (FOTO) - Politika - Dnevni list Danas\nPočetna » Vesti » Politika » Šta se dešava na Kosovu i Metohiji: Šesti napad na pograničnu policiju i nova akcija u Bošnjačkoj mahali (FOTO)\nŠta se dešava na Kosovu i Metohiji: Šesti napad na pograničnu policiju i nova akcija u Bošnjačkoj mahali (FOTO)\nVojin Radovanović26.04.2022. 17:35\nKosovska policija sprovela je pretres danas oko podneva na jednoj lokaciji u naselju Bošnjačka mahala, u Kosovskoj Mitrovici, potvrđeno je KoSSevu u direkciji Kosovske policije u Prištini.\nKoSSevu je iz policije precizirano da nema izveštaja o tome da li je neko uhapšen, navodeći da su dvojica muškaraca pozvani da se jave Kosovskoj policiji zbog sumnje da su pomagali u izvršenju krivičnog dela.\nU odgovoru iz KP, nije navedeno o kom se krivičnom delu tačno radi.\nNezvanične navode da su najmanje na jednom mestu na ovoj lokaciji danas skinute nadzorne kamere, KoSSev nije uspeo da potvrdi.\nU naselju Bošnjačka mahala danas su, kako je preneo KoSSev, parkirano bilo nekoliko policijskih vozila, od kojih je jedno bilo oklopno.\nBlokiran je bio deo ulice Knjaza Miloša u neposrednoj blizini istočnog mosta, u kojoj se nalazi nekoliko stambenih zgrada.\nUkupno šesti napad na kosovsku pograničnu policiju\nPodsetimo da je u naselju Bošnjačka mahala kosovska policija i ranije vršila akcija, kako je navedeno, u borbi protiv šverca. Neposredno nakon tog upada u albanske radnje u ovom mitrovačkom multietničkom naselju, usledili su napadi na kosovsku pograničnu policiju.\nOd 13. aprila desila su se četiri napada. Prvi napad se dogodio postavljanjem metalnih ježeva na put gde prolaze patrole, drugi put policija je gađana kamenjem, potom je na policijsko vozilo pucano iz vatrenog oružja, a sutradan i bačene dve ručne bombe.\nArsenijević o napadima na kosovsku pograničnu policiju: Neko želi da izazove incidente širih razmera\nZa napade zvaničnici i analitičari iz Prištine optuživali su Srbiju, koja preko „ilegalnih i kriminalnih struktura“ želi da destabilizuje Kosovo, a sve pod patronatom Rusije i ruskog predsednika Vladimira Putina.\nNapadi su se mahom dešavali u Zubinom potoku, gde se danas desio i najnoviji napad na pograničnu policiju, ovoga puta petardama.\nZa razliku od prethodnih, iz Prištine nazvanih „terorističkih“ napada, ovaj šesti napad su Srpska lista i Kancelarija za Kosovo i Metohiju Vlade Srbije – osudili.\nŠta se desilo u Zupču?\nZupče je selo u opštini Zubin Potok, na severu Kosova i Metohije. Ono se nalazi na krajnjem istoku ove opštine.\nI upravo u selu jutros se desio najnoviji, od početka meseca šesti, napad na kosovsku pograničnu policiju, na koju je pucano iz vatrenog oružja, u blizini jednog obdaništa.\nStručnjak za bezbednost Ibiši: Srbija preko nelegalnih struktura vrši napade na Kosovsku policiju\nU pucnjavi niko nije povređen, a kako je za KoSSev potvrdio portparol Kosovske policije za region Sever, poručnik Branislav Radović, po dobijanju informacija o pucnjavi na lice mesta izašle su istražna i patrolna jedinica.\n„Uvidom na licu mesta potvrđeno je da je došlo do napada na vozilo službene granične policije, da ima oštećenja za koje se sumnja da je od vatrenog oružja“, kaže Radović.\nKako se vidi na fotografijama objavljenim na Instagram profilu medija Zubin Potok.info, vide se specijalne jedinice kosovske policije, kao i oštećenje na jednom vozilu, za koje se sumnja da je od metka.\nA post shared by Zubin Potok INFO (@zubinpotokinfo)\nKako je za KoSSev rekao Andrija Lazarević iz Zubin Potok, pozivajući se na svedočenja meštana, put u Zupču iz pravca Zubinog Potoka bio je blokiran, te su građani koji su se uputili ka ovoj deonici morali da idu zaobilaznim putem.\nNa ulazu u Zupče se nalazila su se dva džipa specijalnih kosovskih jedinica.\nU međuvremenu, jutrošnji napad najoštrije je osudio direktor Kancelarije za KiM, Petar Petković, dodajući da „podizanje tenzija nema nikakve veze sa Srbima“, prenosi KoSSev.\n„Najoštrije osuđujemo napad na vozilo KPS, kao i svaki dosadašnji pokušaj ugrožavanja mira i stabilnosti. Podizanje tenzija na terenu, posebno na severu, nema nikakve veze sa Srbima. Ali ima veze sa potrebom mnogih da se Srbi ocrne“, napisao je Petković na svom Tviter nalogu i pozvao građane da se zapitaju „Kome ovo ide u prilog?“.\nDirektoru Kancelarije za KiM u osudi se pridružila i Srpska lista, koja je takođe navela da Srbi nemaju veze sa ovim napadima.\n„Ovaj incident ima za cilj destabilizaciju prilika, ali i pokušaj da se Srbi predstave kao neki nasilnici, što ne odgovara istini“, navela je Srpska lista u saopštenju.\nOni su ujedno pozvali građane na suzdržanost i „da ne nasedaju na provokacije i ne dozvole da ovakvi incidenti ugroze preko potreban mir na ovim prostorima“, kao i da onaj ko je uključen u jutrošnji incident „ne misli dobro srpskom narodu“.\nKao „režisera provokacija i nemira“ ministar spoljnih poslova Nikola Selaković označio je kosovskog premijera Aljbina Kurtija, dok, kako je rekao, politika predsednika Srbije Aleksandra Vučića utemeljuje mir i stabilnost u regionu, prenosi režimski Pink.\nU izjavi za Pink, koju je preneo Kosovo Onlajn, Kurtija je nazvao „mali Hitlerom“ rekavši da „sa jedne strane imate Vučića sa ozbiljnim inicijativama, dok sa njegove strane imate poziv na stvaranje velike Albanije, s druge strane imate tog malog balkanskog Hitlera koji se bavi gušenjem ljudskih prava i političkih sloboda Srba na KiM, ima 70 skrivenih istraga iz kojih treba da proizađu skrivene optužnice koje su uperene direktno protiv Srba na KiM“.\nRanije napade osudile su EU i SAD.\nUprkos izveštajima više prištinskih medija da je nekoliko oklopnih vozila specijalne jedinice kosovske policije stacionirano na prelazu Brnjak, u Kosovskoj policiji regiona Sever za KoSSev navode da nikakvih novih akcija nema na ovom prelazu, prenosi KoSSev.\nbosnjacka mahalakimKosovoKosovo i MetohijaKosovo OnlajnKoSSevnapadi na pograničnu policijuNikola SelakovićPetar PetkovićBrnjakKosovska MitrovicaZubin Potok\nPolitika • 26.04.2022. 21:22\nNovinar iz Zubinog Potoka nakon napada na kosovsku policiju: Stanovništvo je uznemireno, akcija policije zbunjujuća


RTCG - Radio Televizija Crne Gore - Nacionalni javni servis :: Društvo :: Policajci u Budvi moraju imati identifikacione oznake\n24. 06. 2020. 13:26 >> 13:24 6\nSAVJET PONOVIO PREPORUKU\nPolicajci u Budvi moraju imati identifikacione oznake\nSavjet za građansku kontrolu rada policije ponovio je danas preporuku i poziv prema Ministarstvu unutrašnjih poslova (MUP) Crne Gore da se bez daljeg odlaganja identifikuju svi policijski službenici u Budvi.\nKako ističu u saopštenju, poslanik u Skupštini Crne Gore Srđan Milić ukazao je jutros Savjetu da su određeni policijski službenici koji su raspoređeni ispred zgrade opštine Budva bez oznaka.\n"Savjet je o tome odmah obavijestio MUP Crne Gore i njegov direktorat za poslove nadzora. Iz ovog direktorata MUP su obavijestili 'da je u toku procedura nabavke koja će biti brzo realizovana'. Savjet je nakon toga pozvao da se do okončanja procedure treba hitno reagovati privremenim i jednostavnim rješenjima na zaštitnoj opremi koji duže pripadnici interventnih vodova po centrima bezbjednosti", navodi se u saopštenju Savjeta.\nSavjet je, 17. juna na vanrednoj sjednici u Budvi, konstatovao da nije realizovana ranija preporuka o obaveznoj identifikaciji svih policijskih službenika. U konkretnoj situaciji pojedini pripadnici interventne grupe CB Herceg Novi i CB Budva, sa zaštitnom opremom, nijesu imali jasne i vidljive oznake. Primjena propisa koji regulišu identifikaciju policijskih službenika je nedosljedna i kasni, i Savjet je pozvao ministra unutrašnjih poslova i direktora Uprave policije da se to pitanje bez odlaganja riješi, jer je u interesu javnosti i kredibiliteta policije.\n"Savjet se juče, 23. juna kod Uprave policije interesovao za njene odluke u vezi sa zabranom pristupa zgradi Skupštine opštine Budva, te da li je tako odlučeno na osnovu procjene bezbjednosnih rizika i da ne bi došlo do narušavanja javnog reda i mira, i da li je u konkretnom slučaju primijenjen član 52d Zakona o unutrašnjim poslovima", ističu u Savjetu.\nSO Budva Savjet za kontrolu policije\nOjačati kapacitete policije, sajber kriminal u porastu\nČelebić predsjednik Savjeta za kontrolu policije\n"Nećemo se takmičiti u primitivizmu sa lokalnom vlašću"\n"Gvozdenović pobjegao od suočavanja sa istinom"\n16. 12. 2020. 3


Za motore aviona Vojske Srbije remont u Republici Srpskoj – Srbija NAŠA Zemlja\nZa motore aviona Vojske Srbije remont u Republici Srpskoj\nby admin February 19, 2021, 8:33 pm 388 Views\nUprava za logistiku Generalštaba Vojske Srbije, Jugoimport-SDPR i Remontni zavod “Orao” iz Bijeljine potpisali su danas ugovor o remontu motora Viper za avione “Orao” i “Super Galeb” vredan 3,7 miliona evra, a potpisivanju je prisustovao i ministar odbrane Nebojša Stefanović, saopštilo je to ministarstvo.\nStefanović je istakao da će ovaj remont omogućiti osposobljavanje dodatnog broja aviona tipa ORAO i G-4 za korišćenje u našem Ratnom vazduhoplovstvu, što je, kako je ocenio, u skladu i sa nastavkom projekta modernizacije vazduhoplovstva.\nU saopštenju se ocenjuje i da je danas potpisan ugovor “jedan od najznačajnijih pojedinačnih ugovora” koji Ministarstvo odbrane i Vojska Srbije imaju sa nekom kompanijom namenske industrije iz Republike Srpske (RS).\n“Na ovaj način se i praktično investira u preduzeće ‘Orao’, koje u ovom delu Evrope jedino može da sprovede remont ovakve vrste motora, a time istovremeno investiramo i u bratsku RS”, rekao je Stefanović.\nDodao je da je sa partnerima iz Republike Srpske danas bilo reči o organizovanju posete i drugim kompanijama u RS, i da je uveren da će sa ministrom i sa drugim kolegama iz RS “veoma brzo nastaviti najsnažniju moguću saradnju”.\nPotpisivanju je prisustvovao i ministar privrede i preduzetništva RS Vjekoslav Petričević.


London odbija da izdaje vize ruskim diplomatama - Sputnjik Srbija\n17:44 12.10.2018 (osveženo 17:46 12.10.2018) Preuzmite kraći link\n„Ne možemo da popunimo upražnjena mesta, pošto Velika Britanija odbija da izdaje diplomatama vize za ulazak u Ujedinjeno Kraljevstvo“, rekao je ambasador na konferenciji za novinare odgovarajući na pitanje ko će popuniti mesta diplomata proteranih iz Velike Britanije u martu.\nKako bi se popunila upražnjena mesta, neophodno je obnoviti normalan kontakt, smatra Jakovenko.\n„Zasad vidimo da britanska vlada ima nekonstruktivan stav zbog čega je otežano funkcionisanje naše ambasade koja je sada praktično pusta. Sada ima možda desetak saradnika u Ambasadi“, naveo je Jakovenko i dodao da smatra da je takva situacija rezultat unapred planirane politike britanske vlade.\nAmbasador je pozvao London da promeni politiku i da obnovi normalne odnose s Moskvom u diplomatskoj sferi.\n„Smatram da su i Rusija i Velika Britanija zainteresovane za normalne diplomatske kontakte, a sada se o takvim kontaktima ne može govoriti“, rekao je ruski ambasador.\nVelika Britanija je proterala dvadeset troje ruskih diplomata posle incidenta u Solsberiju, u kojem su 4. marta otrovani bivši oficir Državne obaveštajne uprave (GRU) Rusije Sergej Skripalj i njegova kćerka Julija.\nBritaniju je podržalo 16 zemalja Evropske unije, kao i SAD, Kanada, Norveška, Australija, Moldavija, Ukrajina i još neke zemlje. Iz diplomatskih predstavništava širom sveta proterano je više od 150 ruskih diplomata, a Moskva je na to odgovorila proterivanjem diplomata iz 27 zemalja.\nTrovanje Skripalja je izazvalo veliki međunarodni skandal. London je požurio da za taj incident optuži Moskvu, koja te optužbe kategorički negira. Premijerka Velike Britanije Tereza Mej je iznela tvrdnju da je otrov proizveden u Rusiji, ali je laboratorija u britanskom Porton Daunu to opovrgla.\nLondon je kasnije objavio fotografije dvojice „osumnjičenih“ za trovanje Skripalja, tvrdeći da je reč o oficirima GRU Aleksandru Petrovu i Ruslanu Boširovu. Oni su u intervjuu glavnoj urednici RT-a i Sputnjika Margariti Simonjan rekli da su u Velikoj Britaniji boravili kao turisti i da nisu povezani sa specijalnim službama.\nizdavanje viza, ruske diplomate, Ambasada Rusije u Londonu, Sergej i Julija Skripalj, Aleksandar Jakovenko, Velika Britanija


Osam stvari koje treba znati o razvoju vakcine adenovirusa čoveka - Sputnjik Srbija\n20:48 20.08.2020 (osveženo 22:14 20.08.2020) Preuzmite kraći link\nAmerikanci koriste žive adenovirusne vakcine protiv adenovirusa, odnosno uvode u organizam sam ovaj adenovirus da izazove pojavu antitela, dok ruska vakcina koristi ubijen adenovirus samo kao nosilac za komponente korone (koji se zove vektir).\n• Istraživanja adenovirusa čoveka kao potencijalne baze za razvoj vakcine počela su 1953. godine.\n• Vakcina ne sadrži žive adenoviruse čoveka, već adenovirusne vektore čoveka, tj. viruse čoveka koji se ne mogu razmnožavati u organizmu i potpuno su bezbedni za zdravlje.\n• Više od 20.000 ljudi učestvovalo je u kliničkim ispitivanjima vakcine i preparata, zasnovanih na ljudskim adenovirusima ili adenovirusnim vektorima čoveka.\n• Najmasovnija primena vakcine adenovirusa čoveka u svetu vršena je u Oružanim snagama SAD od 1971. godine do danas. Takve vakcine se predlažu svim pitomcima. Američka Uprava za kontrolu hrane i lekova (FDA) odobrila je vakcine adenovirusa čoveka 2011. godine. Vakcinu je primilo više od 10 miliona američkih vojnika.\n• Preparat protiv raka, zasnovan na adenovirusnim vektorima čoveka je bio odobren za korišćenje u terapiji više od 30.000 pacijenata u Kini.\n• Dokazano je da ne postoje dugoročni rizici za zdravlje od vakcina koje su bazirane na adenovirusima, uključujući rizik od kancerogenosti (nastanak onkoloških bolesti) i rizik uticaja na plodnost. Bezbednost za zdravlje potvrđena je u više od 75 međunarodnih članaka i više od 250 kliničkih testiranja.\n• Druga sredstva za dostavljanje genetičkog materijala virusa za stimulaciju imunološkog odgovora organizma ranije se nikad nisu koristila u registrovanim vakcinama. Dugoročna istraživanja mogućih efekata takvih tehnologija na organizam čoveka, uključujući mogućnost onkološkog uticaja i uticaj na plodnost, nisu izvođena.\n• Adenovirusne vektore čoveka koriste vodeće farmaceutske kompanije sveta u izradi vakcina protiv virusa korona. U isto vreme, njihova vakcina je jednovektorska: CanSino (Kina) koristi vektor Ad5 koji je već prihvatila kineska vojska, Johnson&Johnson (SAD) – vektor Ad26. Johnson&Johnson je dobila narudžbine od SAD i Evrope za više od 140 miliona doza preparata na osnovu vektora Ad26.


Dan online - Regioni: Veterinarski dani - 2018-09-01\nRegioni MINISTAR SIMOVIĆ OTVORIO NAUČNO-STRUČNI SKUP Veterinarski dani\nPotpredsjednik Vlade i ministar poljoprivrede i ruralnog razvoja Milutin Simović otvorio je juče u Beranama naučno-stručni skup „Veterinarski dani 2018“. Simović je istakao važnost veterinarske struke za bezbjednost hrane i zdravlje ljudi. Podsjetio je da Crna Gora trenutno ima 143 izdate veterinarske licence i da se očekuje dalji rast, na bazi vrijednih studenata koji privode kraju studije na fakultetima u regionu, prije svega Sarajevu i Beogradu.\n– Veterinarska struka ima primarnu funkciju, zaštitu zdravlja životinja, ali posledično je nezaobilazna u zaštiti zdravlja ljudi. I taj segment postaje sve važniji, u vremenu sve većih globalnih izazova – bolesti životinja koje ne poznaju granice. Zato je zajednički odgovor neophodan na globalne izazove, odgovor baziran na preporukama struke i nauke – rekao je Simović i pozvao sve partnere da zajednički nastave rad u ovoj oblasti, kako bi se dalje zajedno i partnerski unapređivala veterinarska struka i njena višestruka uloga u društvu.


OČEKUJE SE USVAJANJE UREDBI O UTVRĐIVANJU METODOLOGIJE ZA OBRAČUN CENE SNABDEVANJA VODOM ZA PIĆE SISTEMOM JAVNOG VODOVODA I CENE SAKUPLJANJA, ODVOĐENJA I PREČIŠĆAVANJA OTPADNIH VODA SISTEMOM JAVNE KANALIZACIJE I O UTVRĐIVANJU KRITERIJUMA ZA ODREĐIVANJE REFERENTNE CENE VODE TE STRATEGIJE ZA UPRAVLJANJE VODAMA DO 2034. GODINE: STRATEGIJOM ćE BITI PREDVIđENO ULAGANJE OD čAK 8,5 MILIJARDI EVRA U NAVEDENOM PERIODU, ALI I DOSTIZANJE EKONOMSKE CENE VODE OD 1,35 EVRA PO KUBNOM METRU\nU Srbiji bi do kraja 2016. godine trebalo da bude usvojena Strategija za upravljenje vodama do 2034. godine, koja predviđa ulaganje od čak 8,5 milijardi evra u tom periodu, ali i dostizanje ekonomske cene vode od 1,35 evra po metru kubnom.\nPredstavnici Svetske banke (SB) su istakli da je cena vode u Srbiji socijalna, zbog čega se nedovoljno ulaže u vodosnabdevanje i kanalisanje vode, a za šta bi godišnje bilo neophodno izdvojiti najmanje 200 do 300 miliona evra.\nMinistarstvo poljoprivrede i zaštite životne sredine - Republička direkcija za vode, Privredna komora Srbije (PKS) i SB organizovali su stručni skup na kojem su predstavljeni nacrti uredbi u oblasti vodnih usluga u Srbiji.\nStručnjak Instituta za vodoprivredu "Jaroslav Černi" Slađana Milojković rekla je da bi te uredbe trebalo da budu usvojene krajem 2016. ili početkom 2017. godine.\n"Predviđeno je da se ekonomska cena vode od 1,35 evra po metru kubnom dostigne u periodu od pet do šest godina nakon usvajanja strategije. To poskupljenje će biti sukcesivno i neće svuda biti isto, već je reč o proseku. To moramo da uradimo kako bi obezbedili kvalitetnu vodu budućim generacijama", naglasila je Milojković.\n"Imamo situaciju da su cene za kanalisanje ili sakupljanje odvođenje i prečišćavanje otpadnih voda dva do četiri puta niže od cene vodosnabdevanja. Kolika će biti cena i zašto su toliko velike razlike - zavisi od komunalnog preduzeća, ali i od kapaciteta same opštine. Nažalost, u većini opština je cena vode jako niska i mnogo opština mora iz svojih budžeta da izdvaja određeni deo sredstava za tekuće investiciono održavanje", rekla je Milojković.\n"Mi danas imamo naknade za vode koje su simbolične i već godinama nisu menjane, a u svetu i pogotovo u Evropi se dosta pažnje posvećuje toj vrsti prihoda. Osim te naknade koja bi bila deo Fonda za vode, za koji se zalažemo kroz strategiju, računa se da će dosta sredstava obezbediti lokalna samouprava kroz cenu vode", rekla je ona.\nPredstavnik Svetske banke Dejvid Mišod je rekao da je voda u Srbiji dobrog kvaliteta, ali da ima socijalnu cenu, zbog čega se ne ulaže dovoljno u infrastrukturu, kao i da treba još dosta da se radi na izgrađivanju pogona za preradu otpadnih voda.\nOn kaže da je SB analizirala više od 400 komunalnih preduzeća u podunavskom slivu i da je u komunalnim preduzećima za vodosnabdevanje u Srbiji primećeno, na primer, da imaju dosta više zaposlenih nego što je to slučaj u EU.\n"Takođe, Srbija nije najsiromašnija u regionu, a ima jednu od najnižih cena vode", rekao je Mišod dodajući da se Subotica najviše približila ekonomskoj ceni, ali i da tamo trošak za vodu iznosi svega dva odsto prihoda domaćinstva.\nOn je rekao da se u EU mnogo više novca ulaže u tu oblast i da je preporuka OECDa da to bude 0,5 do 1.00 odsto BDP-a, dok u Srbiji to iznosi 0,2 ili 0,3 odsto.\n"Oko 200 do 300 miliona evra treba da investirate ako želite da ispunite zahteve EU", naglasio je Mišod.\nDirektor Sektora usluga PKS Tatjana Ercegović Petrić je rekla da je cilj novih uredbi da svako ko koristi vodno dobro i objekat mora da plati realnu cenu kojom se obezbeđuje održavanje i razvoj sistema.\n"Onaj ko zagađuje mora da plati cenu troškova za otklanjanje zagađenja. Bez primene ovih principa neće moći da se održavaju resursi vodosnabdevanja, a bez investicionih kapaciteta nema pouzdanosti snabdevanja i održivosti sistema. Nacrtima uredbi se obezbeđuje da svi pružaoci usluga moraju da primenjuju iste elemente i način obračuna, kao i da imamo okvir na republičkom nivou", naglasila je ona.\nDirektor Direkcije za vode Nataša Milić je rekla da cena vode mora da bude takva da može da se izvrši pun povraćaj troškova za vodne usluge.\nMilić ističe da za dugoročno održanje kvaliteta usluge komunalna preduzeća moraju da pokriju svoje operativne troškove, redovnog održavanja, ali i njihovu obnovu.\n"U samo malom broju zemalja u regionu komunalna preduzeća uspevaju da pokriju operativne troškove iz sopstvenih prihoda", dodala je ona.\nCilj izmena regulative je i da cene vode budu jedinstvene za stanovništvo, ustanove, privredu i ostale korisnike. Na primer, u Subotici ta cena je 99,45 dinara po metru kubnom za vodosnabdevanje i kanalisanje sa naknadama za stanovništvo, a u Kruševcu iznosi 56,42 dinara, ali Subotica ima plan ulaganja u vodosnabdevanje, koje je uračunato u cenu.\nPredviđeno je da cena troška za vodu ne bude između dva i po do tri odsto odnosno da ne bude veći od četiri odsto raspoloživog dohotka četvoročlanog domaćinstva. Zbir nakade za korišćenje vode i naknade za ispuštenu vodu ne može biti manji od 10 odsto određene referentne cene vode, koja po kubiku iznosi 28,14 dinara.\nIzvor: Vebsajt Tanjug, 05.09.2016.


DžENAN OPJEVAO ŠAULIĆ: Sevdalinka za kralja narodne muzike - BIGportal.ba\nDžENAN OPJEVAO ŠAULIĆ: Sevdalinka za kralja narodne muzike\n9 Septembra, 2020 9 Septembra, 2020 0224\nJEDAN od najpopularnijih pevača Dženan Lončarević i “Bosonoga produkcija” predstavili su spot za čuvenu sevdalinku “Kraj tanana šadrvana” i tako najavili premijeru serije “Hotel Balkan”.\nPrve epizode telenovele, projekta “Telekoma Srbije” i “Bosonoga produkcije”, biće već ovog meseca prikazane na RTS, a potom i na kanalu Superstar.\n– Veoma mi je drago što su odabrali baš pesmu “Kraj tanana šadrvana”, koja je obrađivana na milion načina, a evo sad je tu i ova verzija za koju mislim da će se ljudima baš dopasti – rekao je Dženan, koji je spot snimao u filmskom studiju kraj Banjaluke, u režiji Saše Hajdukovića.\nInače, “Kraj tanana šadrvana” je prevod pesme “Azra” Hajnriha Hajnea. Autor prevoda je Aleksa Šantić, a numeru su, između ostalih, pevali Himzo Polovina, Beba Selimović, Jadranka Stojaković, Zaim Imamović… Džoni Štulić je svoj bend nazvao “Azra”, po Hajneovoj pesmi.\nPlanirana isključenja električne energije za četvrtak, 10. septembar 2020.godine\nAmerika podsjetila da Kosovo nema veze sa BiH


Rusija prodaje oružje zemljama oko Avganistana | Aktuelno\nRusija prodaje oružje zemljama oko Avganistana\nMoskva je saopštila da je dobila nove narudžbine za oružje i helikoptere od centralnoazijskih država koje se graniče sa Avganistanom, nakon što su talibani preuzeli vlast u Kabulu\nRusija je spremna da proda oružje državama oko Avganistana, saopštio je šef ruske državne agencije za izvoz Rosoboroneksport Aleksandar Mihejev.\nMoskva je saopštila da je dobila nove narudžbine za oružje i helikoptere od centralnoazijskih država koje se graniče sa Avganistanom, nakon što su talibani preuzeli vlast u Kabulu, prenio je “Gardijan”.\n“Radimo na porudžbinama oružja iz tog regiona vezanih za kupovinu ruskih helikoptera, oružja i modernih graničnih zaštitnih sistema”, kazao je Mihejev, a prenijela agencija RIA novosti.\n“Gardijan” ocjenjuje da je Rusija “umjereni optimista” kada je riječ o novom režimu u Kabulu, ali dodaje i da je Moskva upozorila zemlje oko Avganistana da im ulaze militanti predstavljajući se kao izbjeglice.\nUzbekistan i Tadžikistan su ranije ovog mjeseca odradili zajedničke vojne vježbe sa Rusijom, u blizini granica sa Avganistanom.\nTalibani su rekli da ne predstavljaju prijetnju centralnoazijskim zemljama, međutim, zemlje bivšeg Sovjetskog Saveza iz regiona su prethodno bile meta napada saveznika avganistanskih islamista


Ruski opozicioni aktivista Aleksej Navalni, u centru levo, uz ženu Juliju, učestvuje u martu sećanja na opozicionog lidera Borisa Nemcova u Moskvi, Rusija, 29. marta 2020.\nRuski opozicioni političar Aleksaj Navalni je u komi i na respiratoru u bolnici u Sibiru nakon što je, kako se sumnja, otrovan što njegovi saveznici povezuju sa političkom aktivnošću.\nNavalni je počeo da se oseća loše na letu iz sibirskog grada Tomska za Moskvu, a odvezen je u bolnicu nakon što je avion prinudno sletio u Omsk, saopštila je njegova portparolka Kira Jarmiš. Navela je i da je otrov verovatno bio u čaju koji je Navalni popio pre ulaska u avion, gde je i izgubio svest.\nLekari u bolnici u kojoj je smešten nisu želeli da govore o dijagnozi, i samo su naveli da razmatraju niz teorija, među kojima je i trovanje.\nPrema navodima Kire Jarmiš, lekari su prvobitno bili odbacili zahtev Navalnijeve supruge Julije da ga poseti u bolnici, kao i zahteve da dostave dokumentaciju koja bi omogućila da bude prebačen u neku evropsku bolnicu na lečenje.\nNavalnijev lični lekar, Jaroslav Ašikmin rekao je za nezavisni medij Meduza da je pokušao da organizuje da se opozicioni lider prebaci u kliniku u Hanoveru ili Strazburgu.\nPortparol Kremlja Dmitrij Peskov rekao je da je neophodno sačekati rezultate testova da bi se utvrdilo Navalnijevo zdravstveno stanje i dodao da će vlasti razmotriti zahtev da mu se dozvoli da napusti Rusiju zbog lečenja.\nFrancuski predsednik Emanuel Makron rekao je da je Francuska spremna da pruži Navalnom "svu neophodnu pomoć". Poručio je i da je neophodno razjasniti šta se dogodilo.\nNemačka kancelarka Angela Merkel je na zajedničkoj konferenciji za novinare sa Makronom rekla da Nemačka takođe insistira na transparentnosti u pogledu bolesti ruskog opozicionog lidera kojem je pružila podršku.\nVrhovni sud Rusije zabranio Navalnom da se kandiduje na izborima\nBritanski šef diplomatije Dominik Rab i Ujedinjene nacije takođe su izrazili zabinutost zbog Navalnijeg, a organizacija Amnesti internešenal zatražila je sprovođenje sveobuhvatne istrage.\nAmerički predsednik Donald Tramp je na pitanje novinara da prokomentariše situaciju, rekao novinarima u Beloj kući da Bela kuća razmatra to pitanje.\nBolnički avion, u kojem će biti tim specijalizovan za lečenje pacijenata u komi, trebalo bi da iz poleti iz Nemačke u Rusiju da bi prevezao Navalnog, saopštila je Fondacija "Bioskiop za mir" sa sedištem u Berlinu, čiji je osnivač aktivista poreklom iz Slovenije i filmski stvaralac Jaka Bizij.\nBizij je 2018. godine na lečenje u Berlin dovezao protivnika Kremlja Pjotra Verzilova, nakon što je otrovan u Moskvi.\nJarmiš je uporedila moguće trovanje Navalnog sa incidentom koji se dogodio prošle godine kada se opozicioni političar razboleo nakon što je odslužio kratku zatvorsku kaznu i kada je prebačen u bolnicu.\nDesetine hiljada na novom protestu opozicije u Moskvi\nDoktori su tada rekli njegovoj ženi da je pretrpeo akutnu alergijsku reakciju koja je mogla da bude posledica trovanja nepoznatom hemijskom supstancom.\nNavalni pušten iz zatvora, predviđa još veće opozicione proteste\nNavalnom zabranjeno da napusti Rusiju\nLider ruske opozicije osuđen na 30 dana zatvora\nRuski opozicioni lider pušten iz pritvora\nRuski opozicioni lider Navalni pušten iz pritvora


Kompanija Propter razvija platformu za podršku učenicima i nastavnicima\nNjujork/Beograd, 15. jul 2020 - Propter, prva startap kompanija iz Srbijeu koju je UNICEF-ov Inovacioni fond investirao 97.900 američkih dolara, razvija platformu za kreiranje sadržaja u virtuelnoj realnosti koju će moći da koriste i nastavnici i učenici. Domaća kompanija je jedna od 11 startap kompanija iz devet zemalja koje koriste tehnologiju za rešavanje digitalnih izazova sa kojima se suočavaju deca širom sveta.\nSkoro četiri milijarde ljudi u svetu (od kojih je 29 odsto između 18 do 24 godine) nemaju pristup internetu, te su uskraćeni za sve digitalne proizvode koji značajno mogu da im unaprede kvalitet života. Digitalni jaz između polova takođe raste, a studije ukazuju na to da je gotovo duplo više muškaraca nego žena na internetu. Ukoliko se situacija ne promeni, veliki deo broj mladih u opasnosti je od zaostajanja i isključivanja iz savremenog digitalnog sveta.\nPlanirano je da i se ovaj proizvod može koristiti kao dodatni edukativni materijal koji će pomoći učenicima da savladaju gradivo koje bi bilo teže razumeti bez VR ili AR tehnologije.


Nove zone za javni saobraćaj u 2018. ?\nPočetak/Društvo/Nove zone za javni saobraćaj u 2018. ?\nNiške Vesti 21. decembra 2017.\nStanice koje se nalaze pre i posle kružnog toka na trošarini deli tek nekoliko stotina metara, ali kada je reč o gradskom prevozu jedna je deo prve a druga druge zone. Ovo nije jedinstven slučaj koji buni građane kada je o zoniranju reč, ali prema rečima čelnika Direkcije za javni gradski prevoz, u toku 2018. za ovakve probleme naći će se i rešenje.\nStudija o javnom prevozu, za koju je grad izdvojio finansijska sredsta, trebalo bi da u toku 2018. definiše probleme vezane za javni prevoz i pomogne njihovo otklanjanje. Jedan od zadataka biće i pomeranje granica zona.\n„Geometrija grada se promenila te će tako doći i do izmene granice zona. Stanica na trošarini jeste jedan od prioriteta, ali ima još nekih delova grada koji su atraktivni ljudima a nisu daleko od centra.. Sve će to biti razmotreno Studijom o javnom prevozu u 2018. godini„, navodi Milan Milić, iz Direkcije za javni gradski prevoz.\nStudijom će biti obuhvaćene i eventualne potrebne promene reda vožnje, uvođenja novih polazaka i izmeni trasa. Ipak, realizacija ovih planova biće moguća tek u toku 2019. godine, kada bude raspisan novi tender za prevoznike.\n„Svako dodavanje pre toga značilo bi dodavanje novog broja kilometara, probijanje dogovorenog budžeta… 2019. nas očekuje novi tender, i tada će građani moći da iznesu svoje zahteve„, navodi Milić.\nPoslednja studija rađena je pre 13 godina, 2005. godine. Kako Milić navodi, od tada su se stambena naselja proširila, mnogi tržni centri izgradili. Kako kaže, Direkcija je sve to nekako uspela da premosti do sada, ali studija koju će raditi eksperti, pokazaće potrebne pravce razvoja i novu mrežu linija javnog prevoza.\nDirekcija za javni gradski i prigradski saobraćaj Jgpniš\nPriveden direktor Direkcije za javni prevoz\nPovređene tri putnice i šestogodišnji dečak\nU subotu ZADUŠNICE, vanredne linije ka Novom groblju\nZa praznike besplatan parking i nedeljni red vožnje


Poslovi uglavnom izazivaju stres, ali postoje i zanimanja koja veliki broj ljudi čine depresivnim\nAmerički Institut za mentalno zdravlje sproveo je istraživanja koja pokazuju da se skoro 20 miliona ljudi godišnje suoči sa depresijom.\nPročitajte još: Da li je ovo glas Fride Kalo, jedne od najznačajnijih slikarki svih vremena\nDo depresivnog stanja se dolazi kako zbog genetskih predispozicija, tako i zbog problema u porodici i na poslu. Istraživanja pokazuju da su najdepresivniji ljudi koji rade u javnom prevozu, građevinskom sektoru i javnim uslugama. Nije poznato da li su ljudi depresivni jer obavljaju ove poslove ili samo ljudi koji su inače skloni depresiji biraju ove poslove.\nDepresiji su skloni i oni koji su zaposleni u proizvodnoj industriji, pravnici, broker, štampa, izdavaštvo...\nStudija koju je vodio Lavson Vulsin sa Univerziteta u Sinsinatiju a koja je bazirana na podacima zdravstvenog osiguranja 214.000 ljudi sa teritorije Pensilvanije koji su zaposleni u 55 različitih sektora.\nVulsin je došao do zaključka da najviši stepen sklonosti depresiji imaju ljudi koji se bave zanimanjima kod kojih postoji česta interakcija sa javnošću ili sa klijentima, gde postoji mogućnost za čestim stresnim situacijama, a fizičke aktivnosti skoro i da nema.\nPročitajte još: Šta se dogodi kada seljaku proradi inat? Reakcije stanovnika elitnog naselja će vas iznenaditi! (VIDEO)\nDepresiji su skloni i oni koji su zaposleni u proizvodnoj industriji, pravnici, broker, kao i oni koji se bave kvalitetom životne sredine i stanovanja, štampom i izdavaštvom.


M. P. 20. februara 2021. 21:41\nFoto: Wikipedia/World Economic Forum\nBil Gejts otkrio je šta bi moglo zaustaviti pandemiju, koja je prema podacima Univerziteta „Džons Hopkins“ zarazila 110,7 miliona širom sveta i ostavila 2,4 miliona mrtvih. Govoreći na virtuelnoj minhenskoj konferenciji o bezbednosti, suosnivač „Majkrosofta“ pozvao je međunarodnu zajednicu da ulaže u fabrike vakcina.\nSuosnivač Majkrosofta bio je na čelu globalne kampanje za iskorenjivanje zarazne bolesti. Njegova dobrotvorna fondacija donirala je 1,8 milijardi dolara za istraživanje SARS-KoV-2, kao i za razvoj i distribuciju vakcina širom sveta.\nPrema Gejtsu, nekoliko milijardi dolara omogućilo bi zdravstvenim stručnjacima da rade na univerzalnim vakcinama protiv virusa korona i gripa, lekovima koji bi sprečili prenos bolesti, kao i na dijagnostici koja bi po niskim cenama mogla da pokrije 20 odsto svetske populacije nedeljno.\n„Možemo da stvorimo fabrike mRNK vakcina koje imaju veliki kapacitet na globalnom nivou, a te fabrike mogu da se koriste za standardne vakcine kada nema pandemije“, rekao je Gejts. „Ako imamo tim od 3.000 svetskih stručnjaka, oni mogu da rade na stvarima poput boginja i malarije, a zatim pređu na pandemiju“, dodao je on.\nTo podseća na izjavu koju je dao početkom meseca, kada je naglasio potrebu za stvaranjem globalne organizacije koja će pružiti prvi odgovor na potencijalne epidemije zaraznih bolesti kako bi ih sasekla u korenu.\nObraćajući se učesnicima minhenske konferencije o bezbednosti, Gejts se takođe dotakao pitanja neravnomerne distribucije vakcina protiv virusa. Pozvao je međunarodnu zajednicu da osigura da zemlje u razvoju dobiju pošten pristup vakcinama. Njegova primedba usledila je tri dana nakon što je generalni sekretar Ujedinjenih nacija Antonio Gutereš rekao da je 10 zemalja dalo 75 odsto svih vakcina protiv virusa korona, dok 130 država nije dalo nijednu dozu.\nRanije je Gejts rekao da bi se razvijene zemlje mogle vratiti u normalu do kraja 2021. godine ako vakcine budu delovale. Što se tiče sveta u celini, suosnivač Majkrosofta rekao je da će svet možda biti oslobođen od pandemije 2022. godine.


Slika: Srđan Kukolj\nAutor: Srđan Kukolj, savetnik za zdravlje i energetiku za Balkan, Alijansa za zdravlje i životnu sredinu – HEAL\nPokretanje prvog i jedinog nacionalnog Programa zaštite vazduha u Republici Srbiji sa Akcionim planom jedinstvena je prilika za smanjenje visokih stopa oboljenja.\nZagađenje vazduha najveća je ekološka pretnja koja već decenijama ugrožava javno zdravlje Republike Srbije, ono je povezano sa mnoštvom oboljenja kao što su kardiovaskularne bolesti i bolesti disajnih puteva, a uz to smanjuje i životni vek. Svetska zdravstvena organizacija procenjuje da je izloženost ambijentalnom zagađenju vazduha odgovorno za 6 592 smrtna slučaja i 131 183 izgubljenih godina života u Republici Srbiji u 2016. godini.\nZagađenje vazduha u ovoj državi i dalje je jedno od najviših u Evropi i ima direktan uticaj na zdravlje građana. Veoma visoke koncentracije zagađivača vazduha za uzrok uglavnom imaju emisije iz industrijskih postrojenja, energetskog sektora (kao što su termoelektrane na ugalj), sistema grejanja domaćinstava (uglavnom peći na drva i ugalj) i transporta (starija vozila). Da bi smanjila štetna dejstva zagađenja vazduha po zdravlje građana Evrope, Republika Srbija treba da pokrene ambicioznije projekte koje idu ruku pod ruku sa ostalim državama članicama Evropske unije.\nNaučni dokazi trebaju biti oslonac za kreiranje politike\nVlada Republike Srbije je 2018. godine usvojila Strategiju javnog zdravlja 2018-2026. godine koja se bavi celokupnom zaštitom životne sredine i ljudskog zdravlja. Ova strategija zahteva smanjenje uticaja rizika životne sredine na javno zdravlje, i posebno pominje sprovođenje međunarodnih zakonskih obaveza vezanih za životnu sredinu, poboljšanje stanja životne sredine, reagovanje na klimatske promene, i smanjenje emisije štetnih gasova iz industrijskih postrojenja, sistema grejanja domaćinstava i transporta za 20% u odnosu na 2015. godinu. Kao podrška ovih projekata donesen je Zakon o javnom zdravlju koji se bavi aktivnostima za zaštitu javnog zdravlja Republike Srbije i obuhvata primenu procene rizika za zdravlje stanovništva na osnovu katastarskih registara izvora zagađenja, praćenja i procena zdravstvenog stanja građana i procene rizika po zdravlje koji se odnose na uticaje životne sredine.\nIako su ovi putokazi ka zdravlju ranije postavljeni, građani Srbije i dalje boluju od akutnih i hroničnih bolesti koje su rezultat izloženosti visokom nivou zagađenja vazduha. U državi nedostaje međusektorska saradnja koja bi dala čvrste odgovore u korist smanjenja zagađenja vazduha, dok zdravstveni stručnjaci ne učestvuju ravnopravno u razvijanju ekoloških strategija. Multisektorski pristup, koji uključuje sektore od značaja kao što su zdravstvo, životna sredina, finansije, proizvodnja energije, industrija, i transport potreban je za razvijanje strategija koje smanjuju rizike po zdravlje nastale od zagađenja vazduha.\nOsim toga, tu je i nacionalna javna zdravstvena ustanova Republike Srbije koja vrši analizu koncentracije zagađujućih materija u vazduhu, Institut za javno zdravlje Srbije „Dr Milan Jovanović Batut“. Ovaj institut svake godine objavljuje podatke o kvalitetu vazduha putem Zdrаvstvеnо-stаtističkog gоdišnjаka Rеpubliке Srbiје, u kojem su istaknuti gradovi gde zagađenje vazduha prekoračuje ograničenja. Ovi izveštaji se već godinama objavljuju, a politički faktori ne uvažavaju značaj ovih podataka kako bi dali brz zdravstveni odgovor usmeren na smanjenje štetnog uticaja zagađenja vazduha po javno zdravlje. Ovaj institut je 2020. godine prepoznao značaj praćenja kvaliteta vazduha za procenu uticaja zagađenog vazduha na građane Srbije, a zaključci potvrđuju da se trend slabe zastupljenosti praćenja zagađenja česticama PM10 i PM2,5 nastavio, što može da ima ozbiljne posledice na javno zdravlje.\nSrbija je na pola puta do pokretanja svog prvog nacionalnog Programa zaštite vazduha\nDržava je uložila napore da razvije pravni okvir za stimulaciju ublažavanja uticaja na životnu sredinu, uključujući zakone o energetskoj tranziciji i zakon o klimatskim promenama, a očekuje se i pokretanje prvog nacionalnog Programa zaštite vazduha u Republici Srbiji sa Akcionim planom do kraja ove godine, mada zagađenje vazduha i dalje prekoračuje ograničenja postavljena Smernicama Svetske zdravstvene organizacije za kvalitet vazduha. Kako bi pokazala spremnost za ublažavanje uticaja na životnu sredinu, vlada treba da uključi zdravstvene stručnjake i druge naučnike u sve faze procesa, uključujući i procenu nacrta nacionalnog Programa zaštite vazduha u Republici Srbiji sa Akcionim planom. Ovakva primena nauke pružiće zdravstvenoj zajednici priliku da integriše mere javnog zdravlja u Strategiju koja će dovesti do pravovremene prevencije oboljenja i prevremenih smrtnih slučajeva u budućnosti. Razvoj Programa zaštite vazduha u Republici Srbiji sa Akcionim planom Evropska unija podržava kroz Projekat IPA 2014 „EU za bolju životnu sredinu – Razvoj okvira za usklađivanje sa zakonodavstvom EU o vazduhu, hemikalijama i horizontalnim pitanjima“.\nNa svom putu ka pridruženju Evropskoj uniji, Republika Srbija je preuzela odgovornost za jačanje odgovora na zagađenje vazduha, što će poboljšati zdravlje građana Evrope. Ministarstvo zdravlja Republike Srbije mora da postane lider u sprovođenju javnih zdravstvenih strategija koje će dovesti do smanjenja zdravstvenih i privrednih gubitaka.\nUticaji životne sredine na zdravlje mogu se najekonomičnije rešiti strategijama koje istovremeno razmatraju nekoliko zagađivača iz više sektora koji su izvori zagađenja, kao i faktore kao što su stanovništvo i privredni rast u budućnosti.\nDa bi napredovala, Republika Srbija treba da preduzme sledeće korake:\nSprovede procenu uticaja na zdravlje za sva industrijska postrojenja, energetski sektor, sisteme grejanja u domaćinstvu, i transport putem razmatranja i donošenja odluka. To znači da se svaki projekat procenjuje po svom potencijalnom učinku, štetnosti i koristi po zdravlje stanovništva kako u samoj državi, tako i šire.\nPrepozna i da prioritet merama koje će obezbediti najveću zdravstvenu korist. Zagađenje vazduha predstavlja ugrožavanje javnosti i to treba rešiti strateškim merama usmerenim na zdraviju budućnost i privredni rast.\nDržava treba da poveća učešće zdravstvenih stručnjaka u procesima donošenja odluka kako bi osigurala pravovremenu integraciju mera javnog zdravlja u strategije za zaštitu životne sredine.\nNaučni dokazi treba da budu oslonac za kreiranje politike. Država treba da donosi odluke na osnovu naučnih dokaza, koristeći znanja međunarodne i domaće naučne zajednice.\nDržava treba da podstiče javni interes u procesima donošenja odluka koristeći zakonske mehanizme koji će osigurati viši nivo transparentnosti u radu javnih institucija. Efikasnost u primeni zakona i odluka u oblasti industrijskih postrojenja, energetskog sektora, sistema grejanja u domaćinstvu i transporta treba povećati kako bi se postigla veća zdravstvena i ekonomska korist za sve građane.\nTagovi: kvalitet vazduha, zagađenost vazduha\nPočetna » U fokusu » Za bolji kvalitet vazduha u Srbiji potrebni su veće angažovanje i posvećenost zdravstva\nлала / 13.05.2021.\nОво је довољан апел свима да се удружимо и заједно урадимо све што је ппотребно да максимално побољшамо животну средину и заштитимо се од свега што негативно утичe на све живо на планети па самим тим и у Србији.


Beta 19. jula 2019. 13:10\nUdruženje novinara Srbije (UNS) saopštilo je danas da je na konkursima za projektno sufinansiranje medijskih sadržaja u oblasti javnog informisanja u prvoj polovini godine dodeljeno više od 27 miliona dinara medijima koji su u prošloj godini „drastično kršili novinarski kodeks“.\nKako navodi UNS, taj novac je dodeljen listovima i portalima Alo, Srpski telegraf, Informer i Srbija danas.\n„Monitoringom Saveta za štampu od avgusta do kraja prošle godine u listovima Alo, Srpski telegraf, Kurir i Informer zabeleženo je oko 3.000 prekršaja Kodeksa novinara Srbije. Osim njih, portali ePodunavlje, eVršac i ePančevo dobili su više od 9,5 miliona dinara, iako prethodne godine nisu pravdali projekte“, naveo je UNS.\nTo novinarsko udruženje je dodalo da je konkurs Grada Beograda jedan od drastičnih primera na kojem su ove godine tabloidi dobili ukupno 12,5 miliona dinara, zbog čega se UNS odrekao novca dobijenog na konkursu.\n„Pravilnikom o sufinansiranju medijskih projekata propisano je da komisije prilikom dodele novca moraju da vode računa da li su u prethodnoj godini mediji koji konkurišu kršili zakon i novinarski kodeks“, dodaje se u saopštenju.


Predsednik Srbije Aleksandar Vučić izjavio je da je američkim zvaničnicima u Minhenu preneo da Srbija pokušava da reši slučaj ubistva braće Bitići, „ali da su potrebni dokazi da bi se neko procesuirao“.\nVučić je na bezbednosnoj konferenciji u Minhenu razgovarao i sa američkim članovima Predstavničkog doma i senatorima, a izjavio je da je taj razgovor „posebno bio težak po pitanju slučaja braće Bitići“.\n"Osuđujem taj strašan zločin i trudimo se da pronađemo dokaze, ali ne možete nekog da procesuirate samo zato što mislite da je kriv ili ste to pročitali u štampi. Dobro je ipak da i tako razgovaramo na otvoren i iskren način o našim razmimoilaženjima", kazao je Vučić.\nOn je rekao i da prethodna vlast „13 ili 14 godina nije ništa uradila da istraži taj slučaj i da ne može niko sada, 20 godina kasnije, da očekuje od njega da to uradi preko noći“.\nIli, Agron i Mehmet Bitići, američki državljani, uhapšeni su krajem juna 1999. zbog ilegalnog ulaska u tadašnju SR Jugoslaviju, zbog čega ih je sud u Prokuplju osudio na 15 dana zatvora.\nČetiri dana pre isteka kazne izvedeni su iz zatvora, odvedeni u Petrovo Selo u istočnoj Srbiji, gde su 9. jula ubijeni. Njihova tela pronađena su 2001. u jednoj od dve masovne grobnice u tom mestu, nedaleko od nastavnog centra za obuku antiterorističkih jedinica MUP-a Srbije.


Očišćen od otpada i rastinja „preki puti“ od Srbobrana do Bečeja i Subotice | Energetski portal Srbije\nOčišćen od otpada i rastinja „preki puti“ od Srbobrana do Bečeja i Subotice\n22.04. 2019 Vesti | Srbija\nRadivoj Paroški, predsednik opštine Srbobran, zajedno sa saradnicima, obišao je mesta na kojim su prethodnih dana brojni građani, na inicijativu Saveta Mesne zajednice Srbobran i uz podršku JКP „Graditelj“, očistili i uredili pristupne trake tzv. „prekom putu“, koji spaja regionalne puteve za Bečej i Suboticu.\nNa ovim mestima uklonjeno je razno veliko rastinje i žbunje koje je ugrožavalo bezbednost učesnika u saobraćaju, zatim sa površina oko puteva uklonjen je sav nagomilani otpad, a na kraju je na pristupne puteve nasut i poravnat strugani asfalt, kako bi trasa postala dobro prohodna i čvrsta.\n„Ova akcija Mesne zajednice Srbobran je jedan veoma dobar primer šta je njena uloga u sistemu lokalne samouprave, što do sada uglavnom nije bio slučaj.\nMesna zajednica treba da bude u kontaktu sa građanima, da osluškuje njihove potrebe, da inicira određene aktivnosti, a sa novim ljudima koji su preuzeli odgovornost u Mesnoj zajednici u julu prethodne godine, uočljiv je dobar iskorak i pokazano je kako treba raditi.\nOd Srbobranske brazde, koja je posle toliko godina bila dobro organizovana, do ove akcije, koja je značajna za naše paore, imamo primere uspešnog delovanja“, rekao je Radivoj Paroški i pohvalio marljivost svih koji su bili uključeni u akciju.\nPredsednik opštine je ocenio da „preki put“ može služiti i kao neka vrsta obilaznice oko grada, što bi smanjilo promet saobraćaja na glavnim srbobranskim ulicama.\n„Imali smo projekat spajanja državnog puta sa ‘prekim putem’ pre nekoliko godina, ali ta investicija mnogo košta. Ovo što je sada urađeno je veoma korisno, ne košta mnogo, dvadesetak puta manje od punog asfaltiranja, a imamo istu funkciju. Pokazujemo da sa malo ulaganja i dosta rada možemo učiniti važne stvari za građane. Razgovarao sam sa predstavnicima Mesne zajednice, oni imaju i druge inicijative, a mi smo tu da podržimo te ideje“, rekao je Paroški i pohvalio MZ Srbobran zbog urađenog.\nNinoslav Jokanović, predsednik Saveta MZ Srbobran, opisao je sve radove koji su izvedeni na dve lokacije, od uklanjanja rastinja koje je ugrožavalo bezbednost saobraćaja, sakupljanja otpada, sve do nasipanja struganog asfalta i ravnanja prilaza.\nPrilazi su i prošireni, posebno tzv. ćuprija kod puta za Suboticu, kako bi se omogućilo mimoilaženje kamiona, poljoprivrednih mašina i vozila.\nOn je najavio postavljanje tabli upozorenja, a u budućnosti i video nadzora, kako bi se zaustavilo odlaganje otpada na ovim mestima.\n„Apelujem na građane da to ne čine i da otpad odlažu na predviđenoj deponiji“, rekao je predsednik Saveta Mesne zajednice Srbobran.\nJokanović se zahvalio lokalnoj samoupravi, zaposlenim u MZ, zatim svim građanima koji su učestvovali u akciji, ali i ekipama JКP „Graditelj“ koje su obezbedile mašine za rad, te firmu „IV-КOP“ koja je nasipala teren struganim asfaltom.


Pavić: DNS za stabilnu i ekonomski jaku RS - mojKontakt portal - Radio Televizija Kontakt\n“Pogledajte naš Prijedor kako je izgledao prije nego što je DNS došao na vlast, a kakav je danas. Mnogi naš grad i naša sela ne mogu prepoznati i mi iz DNS-a dolazimo pred vas i tražimo podršku da ovo što radimo u Prijedoru prenesemo na nivo Republike Srpske i da je tako gradimo”, poručio je Pavić.\nOn je dodao da se DNS zbog toga i udružio sa SRS-om i NS-om – jer hoće da što više stranaka i što više ljude pridobije za projekat DNS-a.\n“Za člana Predsjedništva BiH i predsjednika Republike Srpske podržali smo kandidate SNSD-a Željku Cvijanović i Milorada Dodika, a DNS će se boriti za što jači uticaj u Narodnoj skupštini i u Vladi Srpske”, poručio je Pavić.\nOn je dodao da bi na taj način spojili vlast u Prijedoru i vlast u Srpskoj i tako još brže gradili svoj grad.\n“Ukoliko dobijemo veliko vaše povjerenje i ukoliko vidimo da građani nama vjeruju mi ćemo prihvatiti odgovornu funkciju predsjednika Vlade, a to će garantovati, odnosno ljudi u DNS-u i DNS će garantovati da ćemo razvijati Srpsku, ali i Prijedor brže i bolje, jer ćemo imati jedan vrlo povoljan vjetar u leđa”, naglasio je Pavić.\nKandidat ove koalicije za Narodnu skupštinu Republike Srpske Duško Ivić rekao je da je DNS stranka koja će poslije ovih izbora igrati jednu od kohezionih uloga između dva politička bloka u Republici Srpskoj.\n“Na taj način ćemo moći ostvariti svoje političke ciljeve, a to ekonomski rast i razvoj, zapošljavanje, borba protiv kriminala i korupcije, socijalna politika i politika zaštite prava demobilisanih boraca, ratnih vojnih invalida i porodica poginulih boraca i penzionera”, rekao je Ivić.\nKandidat ove koalicije za Narodnu skupštinu Republike Srpske Olivera Brdar-Mirković je istakla da primjer, odnosno više primjera, iz jedne lokalne zajednice kakva je Prijedor može biti preslikan i na republički nivo i time učiniti život svim građanima onako kako DNS misli da građani zaslužuju.\nKandidat ove koalicije za Narodnu skupštinu Republike Srpske Sonja Ivšinović rekla je da je DNS stranka koja nudi brojna rješenja za probleme mladih u svojoj platformi i izbornom programu kako bi bio stvoren što bolji život za sve građane, a posebno mlade ljude u Srpskoj.\nJovičić: Masovno izaći na izbore


Beograd htio žrtvovati Mladića za tužbu BiH! - Kozarac.ba\nSrpske vlasti namjeravale su krajem 2003. godine uhapsiti Ratka Mladića kako bi sva krivica za genocid u Srebrenici mogla biti svaljena na njega kao “žrtvenog jarca”, jer bi Beograd tako mogao uvjeriti BiH da odustane od tužbe pred Međunarodnim sudom pravde (ICJ), tvrdi bivša tužiteljica Haškog suda Carla del Ponte u svojoj knjizi “Lov”.\nDel Ponte navodi da se tokom njene posjete Beogradu u oktobru 2003., čiji su glavni ciljevi na početku bila pitanja hapšenja Mladića i proces protiv Srbije pred ICJ-em, ubrzo pokazalo kako je strategija Beograda da uhapsi Mladića koji bi zatim pred Haškim sudom (ICTY) odgovarao za genocid u BiH, a da onda radi na uvjeravanju bosanske vlade da povuče tužbu protiv Srbije.\nBivša tužiteljica je tada razgovarala i s tadašnjim ministrom vanjskih poslova SCG Goranom Svilanovićem i njegovim savjetnikom Vladimirom čerićem, kojeg je “(Svilanović) zadužio da spriječi da kompromitujući dokazi o učestvovanju Srbije u genocidu u BiH i prisvajanju teritorije u Hrvatskoj stignu do ICTY-a i, prije svega, do Međunarodnog suda pravde”.\nKako objašnjava Del Ponte, srpskim zvaničnicima prenijela je razočaranost zbog ograničavanja ICTY-a u pristupu srpskim arhivama i poručila im da je način na koji se Beograd odnosi prema zahtjevu tog suda za pristup državnim dokumentima “skandalozan”.\n“Svilanović je odgovorio navodeći opet problem odbrane Srbije u tužbi pred ICJ-em. Zatim me je opomenuo da ne podnosim ponovo zahtjev za obavezujući nalog za pristup arhivama, upozoravajući da Tužilaštvo nema mnogo izgleda za pobjedu i da podnošenje takvog zahtjeva ne bi ‘pomoglo’, želeći da kaže da bi Beograd mogao da sarađuje još manje”, piše bivša tužiteljica.\n“Možda je Svilanović imao namjeru da me iznervira baš onoliko koliko me je iznervirao”, dodala je, navodeći da je bivši šef diplomatije SCG tada ponovo počeo da govori o tužbi BiH protiv Srbije, “implicirajući očigledno kako zna da dokumenti sadrže podatke koji bi, kada bi dospjeli u ruke sudaca ICJ-a, bili katastrofalni za Srbiju”.\nSvilanović ju je, piše Del Ponte, podsjetio kako je jasno da bi kada bi ICTY proglasio (Slobodana) Miloševića krivim za genocid, to oslabilo odbranu Srbije u procesu pred Međunarodnim sudom pravde. Zbog toga su, kazao je, vlasti sada čvrsto odlučne da uhapse Mladića.\n“Sugerirao je da bi sva krivica za genocid u Srebrenici i druge zločine koje su počinili Srbi u Bosni mogla biti svaljena na Mladića koji bi tako postao žrtveni jarac, a Beograd bi mogao uvjeriti BiH da odustane od tužbe”, dodaje ona.\nBivša tužiteljica mu je, kako piše u svojoj knjizi “Lov”, na to ipak odgovorila najavom da će u svom predstojećem izvještaju Vijeću sigurnosti UN-a kritizirati saradnju SCG s Haškim sudom, piše Carla Del Ponte u svojoj knjizi “Lov”, u čiju je kopiju za medije prije zvaničnog objavljivanja imala uvid agencija Beta.


LSV: Država da zaustavi fašiste - Politika - Dnevni list Danas\nPočetna » Politika » LSV: Država da zaustavi fašiste\nLSV: Država da zaustavi fašiste\nLiga socijaldemokrata Vojvodine upozorava na činjenicu da fašizam u Srbiji sve otvorenije podiže glavu, a tome doprinosi prećutno tolerisanje rada dokazanih fašističkih organizacija, navodi se u saopštenju.\n1Piše: Danas Online 07. februara 2017. 10.23\n– Konstantno prekrajanje istorije besprizornim rehabilitacijama i uporni pokušaji brisanja razlika između antifašista sa jedne, te fašista i saradnika okupatora sa druge strane polako dolazi na naplatu. Pre samo nedelju dana, pripadnici Nacionalnog srpskog fronta, organizacije koja nastavlja fašističke ideje zabranjenog Nacionalnog stroja, ne skrivajući lice su lepili poruke mržnje na vratima Inicijative mladih za ljudska prava. Nekoliko dana kasnije, prema pisanju medija, pretučen je mladić koji je na ruci imao znojnicu sa precrtanim kukastim krstom – rečeno je u saopštenju ove stranke.\nLsv je još jednom pozivamo državu da na vreme zaustavi fašiste na ulicama, da ne bi morali građani sami to da rade, kao što je to bio slučaj oktobra 2007. godine u Novom Sadu. Iz ove partije podsećamo da je pre nekoliko dana, prošla je još jedna godišnjica od smrti glumca Dragana Maksimovića Makse, koji je preminuo 4. februara 2001. godine nakon što ga je mučki pretukla grupa „navijača“, skinheda, samo zato što im se učinilo da je Rom.\nLSV: Zbog Noga da reaguje država\n07. februara 2017. u 16.19\nZaboravljate da je ksenofobna,nacionalisticka i fasisticka desnica pobedila na izborima u Srbiji.Da ona diriguje,planira i finansira to nasilje.Cilj im je odbrana porazene politike, izolovana i destabilizovana Srbija cija je jedina alternativa Putin.Oni nisu tu da bi osigurali bezbednost vecine gradjana nego da bi teror i nasilje postala zvanicna ideologije.Naprednjacka vlast je krovna organizacija za sve profasisticke,proruske,klerikalne,antievropske i anticivilizacijske organizacije.Nasilje ovih grupa je samo priprema za ono pravo rezimsko nasilje.Ljudi sa fantomkama,batinasi,"navijaci"su samo dobrovoljci SNS koji se po potrebi aktiviraju i dezaktiviraju.


transportne trake, servis traka, hidraulična crijeva\nU periodu od 26 do 29 septembra 2017 godine Grupa Linter je učestvovala kao izlagač u II Međunarodnom sajmu MICA u Algeru. Naveden je najveći sajam u Alžiru povezan sa rudarskom branžom. U toku održanih sastanaka fokusirali smo se na promovisanju našeg potencijala u...\nU periodu od 20 do 22 septembra 2017 godine Grupa Linter je učestvovala u Mining World Central Asia 2017 u Almati u Kazahstanu. Central Asian International Mining Exploration & Mining Equipment Exhibition je najbitniji u Kazahstanu sajam iz branše površinskog i...\nU decembru 2016 LINTER S.A. – sukladno predviđenom harmonogramu završio realizaciju ugovora – Transport otpada za pogon prerade flotacijskog otpada za ZGH „Bolesław” S.A. u Bukovnu. Završen projekat je naša sljedeća realizacija u opsegu projektiranja te realiziranja...\nShodno ugovoru LINTER izvodi zadatak zavnovan na više branša, a koji obuhvaća modernizaciju načina skladištenja taloga te transporta uglja u spremnik za sitan komad. Opseg radova LINTER obuhvaća: obezbjeđenje konstantne proizvodnje pogona prerade za vrijeme izgradnje...


VLADA RS ĆE MORATI DA SE POZABAVI REFORMOM JAVNIH I DRŽAVNIH PREDUZEĆA I DA EKONOMIJU STAVI U CENTAR SVOGA RADA\nMilojko Arsić, urednik „Kvartalnog monitora” smatra da je liberalizacija infrastrukturnih i komunalnih delatnosti, izuzev prirodnih monopola, poželjna čak i u slučaju ako država ne namerava da privatizuje javno preuzeće.\n"Nesporno je da bi trebalo privatizovati Telekom, Jat i Galeniku. Takođe, ne postoje ekonomski, a ni drugi argumenti protiv privatizacije „JP Podzemna eksploatacija uglja” ili lokalnih preduzeća koja se bave distribucijom gasa, medijskim uslugama i slično", kaže on.\nPredsednik Udruženja korporativnih direktora Srbije Toplica Spasojević kaže da bi nova vlada Srbije morala da stavi ekonomiju u centar svog rada.\n"Ono što je privreda rekla jeste da vlada treba što pre da se formira i mora da bude fokusirana na ekonomiju, jer vlada koja nije fokusirana na ekonomiju imaće jako kratak rok", rekao je Spasojević.\nKako je istakao, nova vlada mora, pre svega, da ohrabri strane i domaće investitore, što će uraditi ukoliko se dogovori novi aranžman sa Međunarodnim monetarnim fondom.\nPrema rečima Spasojevića, vlada bi, takođe, trebalo da se "dogovori sa poslovnim bankama u zemlji da ostanu ovde, da ne iznose kapital napolje" i da privuče sredstva koja će da plasira u projekte u oblastima kao što su poljoprivreda, izvozno orijentisana industrija i energetika.\n"Na taj način Srbija može da digne rast nacionalnog dohotka, sa 0,1 odsto koliko je danas, na tri do četiri odsto. To je onda potpuno druga situacija za sve ljude koji žele da investiraju u Srbiju, to će biti veliko ohrabrenje, a svima nama će biti mnogo lakše", dodao je on.\nSpasojević je napomenuo da će to "takođe, značiti veći priliv u budžet i izravnavanje deficita koji imamo".\nOn je naglasio da i u periodu do formiranja nove vlade srpska privreda mora da istraje, kao što je istrajala i devedesetih godina i u vreme tranzicije od početka 2000. godine.\n"Mislim da nam poruke koje nam šalju političari u ovom momentu, da će mnogo veći fokus biti na ekonomiji, daju ohrabrenje da izdržimo i da sačekamo novu vladu, a sa njom i dogovore sa međunarodnim institucijama koji će puno značiti", zaključio je Spasojević.


Tom De Bruyne - HR Experience\nSuosnivač konsultantske firme SUE Behavioural Design\nMeđunarodno priznat stručnjak bihejvioralnih nauka u akademskim, NVO i biznis krugovima\nTom De Bruyne je poznati ekspert iz oblasti bihejvioralnih nauka koji primenjuje svoja znanja u saradnji sa raznim međunarodnim klijentima kako bi naveo javnost na razne radnje – da donira, glasa, štedi, reciklira, i drugo.\nDe Bruyne je suosnivač konsultantske firme SUE Behavioural Design iz Amsterdama. SUE pomaže kompanijama da osmisle pametniji marketing i komunikaciju kroz bihevijoralnu psihologiju. Ova firma takoše sprovodi metodu Behavioural Design Sprints i organizuje treninge ovih veština i navika na Behavioural Design Akademiji.\nSUE takođe sarađuje sa organizacijama kao što su UNHCR, Heineken, Amnesty, Oxfam i Clinclowns. De Brujne je prepoznat i u akademskim krugovima, te drži poziciju saradnika u nastavi na Departmanu za ekonomiju Univerziteta u Levenu, u Belgiji.